pythainlp/thai-wiki-dataset-v4 huggingface dataset:
อับดุลละห์ บิน ฮะมัด อัล อัตติยาห์

อับดุลละห์ บิน ฮะมัด อัล อัตติยาห์ ("əb-'-ə-'-bin"; ; ค.ศ. 1951 –) เป็นอดีตรองนายกรัฐมนตรีแห่งประเทศกาตาร์และหัวหน้าศาลของเอมีร์
ชีวิตช่วงต้นและการศึกษา.
อัตติยาห์เกิดในปี ค.ศ. 1951 หรือ 1952 ในปี ค.ศ. 1976 เขาสำเร็จการศึกษาจากมหาวิทยาลัยอเล็กซานเดรีย ประเทศอียิปต์ ด้วยวุฒิการศึกษาระดับปริญญาตรี
ผลงานในระดับอาชีพ.
อัตติยาห์เริ่มต้นอาชีพในปี ค.ศ. 1972 ร่วมกับกระทรวงการคลังและปิโตรเลียมแห่งประเทศกาตาร์ ตั้งแต่ปี ค.ศ. 1973 ถึง 1986 เขาดำรงตำแหน่งผู้อำนวยการด้านความสัมพันธ์ระหว่างประเทศและการประชาสัมพันธ์ที่กระทรวง ตั้งแต่ปี ค.ศ. 1986 ถึง 1989 ทำหน้าที่เป็นผู้อำนวยการสำนักงานรัฐมนตรี และจากปี ค.ศ. 1989 ถึง 1992 เป็นผู้อำนวยการสำนักงานรัฐมนตรีว่าการกระทรวงมหาดไทยและเป็นรัฐมนตรีว่าการกระทรวงการคลังและปิโตรเลียม ตั้งแต่เดือนกันยายน ค.ศ. 1992 ถึงมกราคม ค.ศ. 2011 อัตติยาห์ดำรงตำแหน่งเป็นรัฐมนตรีว่าการกระทรวงพลังงานและอุตสาหกรรม เมื่อวันที่ 12 มกราคม ค.ศ. 1999 เขายังรับผิดชอบด้านไฟฟ้าและน้ำในภาคอุตสาหกรรมเหล่านี้รวมเข้ากับกระทรวงพลังงานและอุตสาหกรรม เมื่อวันที่ 16 กันยายน ค.ศ. 2003 เขาได้รับการแต่งตั้งเป็นรองนายกรัฐมนตรีคนที่สองและเมื่อวันที่ 3 เมษายน ค.ศ. 2007 เข้าดำรงตำแหน่งรองนายกรัฐมนตรี เมื่อวันที่ 18 มกราคม ค.ศ. 2011 เขาได้รับแต่งตั้งให้เป็นหัวหน้าของอะมิรี ดีวาน ในช่วงหลังดำรงตำแหน่งรองนายกรัฐมนตรี ซึ่งช่วงดังกล่าว ตำแหน่งรัฐมนตรีว่าการกระทรวงอุตสาหกรรมและพลังงานของเขาได้รับการแทนที่โดยโมฮัมเหม็ด ซาเลห์ อัล ซาดา
ตั้งแต่ ค.ศ. 1975 อัตติยาห์เป็นผู้อำนวยการกัลฟ์เฮลิคอปเตอร์คอร์ปอเรชัน ตั้งแต่ ค.ศ. 1987 ถึง 1995 เขาดำรงตำแหน่งรองประธานคิวเทล ตั้งแต่ ค.ศ. 1986 เป็นสมาชิกของคณะกรรมการบริษัทกัลฟ์แอร์เวย์สคอร์ปอเรชัน และตั้งแต่ปี ค.ศ. 1992 เป็นผู้อำนวยการกาตาร์ปิโตรเลียม
เมื่อวันที่ 23 พฤศจิกายน ค.ศ. 1993 อัตติยาห์ได้รับเลือกเป็นประธานโอเปก และเป็นสมาชิกคณะกรรมการโควตาของโอเปก เมื่อวันที่ 30 มิถุนายน ค.ศ. 2009 ในการประชุมรัฐมนตรีครั้งที่แปด ของกลุ่มประเทศผู้ส่งออกแก๊ส ณ กรุงโดฮา เขาได้รับเลือกให้เป็นประธานขององค์กร แม้ว่ากลุ่มประเทศผู้ส่งออกแก๊สได้เห็นโดยผู้เชี่ยวชาญบางคนในฐานะที่เป็นความพยายามในการจัดทำ 'แก๊ส-โอเปค' อัตติยาห์ก็ไม่ยอมรับการรวมกลุ่มเพื่อผูกขาดทางธุรกิจที่เหมือนกับโอเปก
ในปี ค.ศ. 2011 อัตติยาห์ได้รับการแต่งตั้งเป็นหัวหน้าของอดีตเอมีร์ ฮะมัด อัษษานี และเป็นประธานการควบคุมดูแลและความโปร่งใสแห่งประเทศกาตาร์
ในช่วงการประชุมการเปลี่ยนแปลงสภาพภูมิอากาศของสหประชาชาติประจำปี พ.ศ. 2555 ที่กรุงโดฮา อัตติยาห์ได้ทำหน้าที่เป็นประธาน
รางวัลที่ได้รับ.
ในปี ค.ศ. 2007 สำนักข่าวกรองบริติชปิโตรเลียมในกรุงลอนดอนได้เลือกอัตติยาห์เป็นผู้ชายแห่งปี ในสาขาการพัฒนาอุตสาหกรรมไฮโดรคาร์บอน
ชีวิตส่วนตัว.
อัตติยาห์แต่งงานและมีลูกหกคน ความสนใจของเขาคือการอ่านหนังสือ, ตกปลา และวิทยุสื่อสาร
เนเมียวสีหตู

เนเมียวสีหตู ([nè mjó sìθù]) นับเป็นผู้ชำนาญการรบแบบจรยุทธที่เก่งกาจที่สุดผู้หนึ่งของพม่า โดยพระเจ้ามังระเห็นถึงความสามารถในด้านนี้ของเขา และเลือกใช้งานเขาเพื่อก่อกวนแนวหลังของต้าชิง ซึ่งเนเมียวสีหตูก็สามารถทำผลงานได้เป็นอย่างดี จนทำให้กองทัพต้าชิงต้องลำบากทุกครั้งที่เจอเขา เนเมียวสีหตูนับเป็นอีกหนึ่งหัวใจสำคัญที่อยู่เบื้องหลังชัยชนะทุกครั้งของพม่า และทุกความพ่ายของต้าชิงจะต้องมีเขาอยู่ด้วยตลอด
ปกป้องกรุงอังวะ.
พระเจ้ามังระได้แต่งตั้งเขาให้เป็นผู้รับศึกกับต้าชิง จากการรุกรานในครั้งที่หนึ่งปี (พ.ศ. 2308–09) และครั้งที่สองระหว่างปี (พ.ศ. 2309–10) ซึ่งเนเมียวสีหตูได้แสดงความสามารถด้านจรยุทธของเขาให้เป็นที่ประจักษ์ สามารถคำนวณเวลาการซุ่มโจมตีได้อย่างแม่นยำ ประกอบความชำนาญในภูมิประเทศ ทำให้การโจมตีในเวลากลางคืนของเขามีประสิทธิภาพ จนกองทัพต้าชิงต้องคอยพะวงหลังทุกครั้งที่เจอเขา อีกทั้งยังสามารถประสานงานกับบาลามินดินได้เป็นอย่างดี ทำให้กองทัพต้าชิงที่บุกมาในครั้งที่หนึ่งและสองนั้นพ่ายแพ้กลับไป
ผู้อยู่เบื้องหลังชัยชนะ.
ส่วนในการบุกครั้งที่ 3 และ 4 ของต้าชิงนั้น เขาอยู่ภายใต้สังกัดของอะแซหวุ่นกี้แม่ทัพใหญ่ของพระเจ้ามังระ โดยอะแซหวุ่นกี้มักจะให้เขาทำหน้าที่หาเสบียงฝ่ายตรงข้ามเพื่อทำลาย และหายเข้าป่าซึ่งเป็นการรบแบบที่เขาถนัด เนเมียวสีหตูนับเป็นแม่ทัพฝีมือดีอีกคนของราชวงศ์โก้นบองที่มีบทบาทสำคัญต่อชัยชนะในการศึกทุกครั้งของพม่า
กองกำลังพิเศษแห่งอังวะ.
โดยเฉพาะการบุกครั้งที่ 3 ของจีนนั้นสร้างความลำบากให้แก่กองทัพพม่าเป็นอย่างมาก เนื่องจากหมิงรุ่ยเป็นผู้เจนจบในพิชัยสงครามเขาเคลื่อนกองทัพอย่างระมัดระวังตลอดการทำศึก นั้นทำให้แม้แต่อะแซหวุ่นกี้เองก็ยากที่จะใช้กลอุบายเอาชนะเขาได้ ในขณะนั้นเองพระเจ้ามังระได้ตัดสินใจ ส่งกองกำลังพิเศษของพระองค์ออกไปทัพหนึ่ง นำโดยเนเมียวสีหตู, เต็งจามินกองมีจุดประสงค์เพื่อทำสงครามกองโจรกับหมิงรุ่ย ซึ่งทั้ง2 ก็สามารถทำผลงานได้อย่างน่าทึ่ง แม้เขาจะมีกองทัพไม่ถึง1พันนาย แต่ก็สามารถปั่นป่วนกองทัพนับหมื่นของหมิ่งรุ่ยจนไม่สามารถเคลื่อนที่ได้สะดวก อีกทั้งยังสามารถตัดกำลังบำรุงของฝ่ายจีนที่ส่งมากจากแสนหวีได้อย่างมีประสิทธิภาพ จนกองทัพของหมิงรุ่ยที่บุกลึกเข้ามาเริ่มอดอาหาร นั้นทำให้ผลของสงครามเริ่มเปลี่ยนไป ชื่อเสียงของเนเมียวสีหตู, เตงจามินกอง และพระเจ้ามังระที่พลิกสถานการณ์ให้ฝ่ายอังวะในครั้งนั้นจึงเป็นที่เลื่องลือขึ้นมา ก่อนที่อะแซหวุ่นกี้และพระเจ้ามังระจะรวมกำลังกันเผด็จศึกต้าชิงได้อย่างเด็ดขาดในยุทธการเมเมียว
บั้นปลาย.
เนเมียวสีหตูเป็นอีกหนึ่งขุนพลเอกของพระเจ้ามังระ ที่ถูกปลดทิ้งจากตำแหน่งหลังการสวรรคตของพระองค์ พร้อมๆกับอะแซหวุ่นกี้, เนเมียวสีหบดี และหายไปจากหน้าประวัติศาสตร์ของพม่า บ้างก็ว่าถูกประหารทิ้งหลังจากถูกถอดยศได้ไม่นาน
เอสดี กันดั้ม ศึกตำนานสามก๊ก

เอสดี กันดั้ม ศึกตำนานสามก๊ก (อังกฤษ SD Gundam Sangokuden Brave Battle Warriors) เป็นละครโทรทัศน์ที่สร้างขึ้นในปี ค.ศ. 2010 กล่าวถึงเรื่องราวของวรรณกรรมของ หลอ กว้านจง เรื่อง สามก๊ก นำแสดงโดย ยูกิ คาจิ, ฮิโรกิ ยาสุโมโตะ, มาซายูกิ คาโต้,ซาโตรุ อิโนะอุเอะ ออกอากาศทางช่อง การ์ตูนคลับ ในไทย
เนื้อเรื่อง.
เมื่อแผ่นดิน "มิริชา" ตกอยู่ภายใต้ความวุ่นวายของไฟแห่งสงครามที่เกิดขึ้นจากการออกอาละวาดของ "กลุ่มโจรโพกผ้าเหลือง" ชายหนุ่มผู้มีนามว่า "เล่าปี่" และ.ได้รับ "ดาบมังกรจักรพรรดิ" จึงออกเดินทางไปในแผ่นดินกว้างใหญ่ และมีโอกาสได้เป็นพี่น้องร่วมสาบานกับ "กวนอู" และ "เตียวหุย" พวกเขาต่างต้องการต่อสู้เพื่อความถูกต้องและนำความสงบสุขกลับคืนมาให้แก่ปวงชนอีกครั้ง
รางวัลชมรมวิจารณ์บันเทิง สาขานักแสดงนำหญิงยอดเยี่ยม

รางวัลชมรมวิจารณ์บันเทิง สาขานักแสดงนำหญิงยอดเยี่ยม เป็นรางวัลที่จัดเป็นประจำทุกปีเพื่อเป็นเกียรติแก่นักแสดงหญิงในบทนำจากภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
รางวัลชมรมวิจารณ์บันเทิง สาขานักแสดงสมทบหญิงยอดเยี่ยม

รางวัลชมรมวิจารณ์บันเทิง สาขานักแสดงสมทบหญิงยอดเยี่ยม เป็นรางวัลที่จัดเป็นประจำทุกปีโดยชมรมวิจารณ์บันเทิง เพื่อเป็นเกียรติแก่นักแสดงหญิงในบทสมทบจากภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
ดูเพิ่ม.
ลอสแกทัส (รัฐแคลิฟอร์เนีย)

ลอสแกทัส หรือ ลอสกาโทส ([los ˈɣatos]) เป็นเมืองในแซนตาแคลราเคาน์ตี รัฐแคลิฟอร์เนีย สหรัฐอเมริกา มีประชากร 33,529 คน จากการสำมะโนประชากรสหรัฐในปี ค.ศ. 2020 จากข้อมูลของ "Bloomberg Businessweek" เมืองลอสแกทัส อยู่ในอันดับ 33 ของเมืองที่ร่ำรวยที่สุดในสหรัฐ เมืองตั้งอยู่ในซานฟรานซิสโกแอเรีย บริเวณมุมทิศตะวันตกเฉียงใต้ของแซนโฮเซ ตีนเขาของเทือกเขาแซนตาครูซ เมืองลอสแกทัสเป็นส่วนหนึ่งของซิลิคอนแวลลีย์ มีบริษัทเทคโนโลยีชั้นสูงตั้งอยู่หลายบริษัท หนึ่งในนั้นคือ สำนักงานใหญ่ของเน็ตฟลิกซ์
จูอาเซย์รู

จูอาเซย์รู  หรือเดิมรู้จักในชื่อ โจอาเซย์รู  เป็นเทศบาลในรัฐบาเยีย ในภาคตะวันออกเฉียงเหนือของประเทศบราซิล ชื่อของเมืองมาจากต้นไม้จูอาเซย์รูที่เติบโตในบริเวณนั้น เป็นเมืองฝาแฝดกับเปตรูลีนา ในรัฐเปร์นังบูกู ทั้งสองเมืองเชื่อมต่อกันด้วยสะพานสมัยใหม่ข้ามแม่น้ำเซาฟรังซีสกู เมื่อรวมกันเรียก เปตรูลีนา-จูอาเซย์รู เป็นเขตปริมณฑล ที่มีประชากรราว 500,000 คน
จิณณ์ณิตา บุดดี

จิณณ์ณิตา บุดดี หรือ ไดร์ มิสไทยแลนด์เวิลด์ ปี 2016
ประวัติ.
จิณณ์ณิตา บุดดี (ชื่อเล่น: ไดร์; เกิด: 17 ธันวาคม พ.ศ. 2536) เป็นชาวจังหวัดเชียงราย ได้รับตำแหน่ง มิสไทยแลนด์เวิลด์ ปี 2016
การประกวด.
มิสไทยแลนด์เวิลด์ 2016.
ไดร์เข้าร่วมประกวดมิสไทยแลนด์เวิลด์ ปี 2016 เมื่อวันที่ 28 พฤษภาคม พ.ศ. 2559 ไดร์ได้รับรางวัลชนะเลิศของการประกวด มิสไทยแลนด์เวิลด์ 2016 เธอจะเป็นตัวแทนสาวไทยไปประกวด มิสเวิลด์ 2016 ณ วอชิงตัน ดี.ซี ประเทศสหรัฐอเมริกา
มิสเวิลด์ 2016.
ไดร์เป็นตัวแทนประเทศไทยในการประกวดมิสเวิลด์ ปี 2016 ที่วอชิงตัน ดี.ซี ประเทศสหรัฐอเมริกา โดยในการประกวดเธอสามารถผ่านเข้ารอบ 20 คนสุดท้าย จากสาวงามทั้งหมด 117 ประเทศทั่วโลก โดยผู้ที่ได้รับตำแหน่งมิสเวิลด์ในปี 2016 คือ สเตฟานี เดล วาล นางงามจากประเทศปวยร์โตรีโก
ราชันแห่งแผ่นดิน

ราชันแห่งแผ่นดิน เป็นชื่อเพลงเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวโรกาสที่พระองค์ทรงเจริญพระชนมพรรษา 84 พรรษา ในวันที่ 5 ธันวาคม พ.ศ. 2554 โดย หม่อมราชวงศ์จิราคม กิติยากร และศิลปิน นักร้อง นักแสดง 35 คน
ที่มาของเพลง.
บทเพลง ราชันแห่งแผ่นดิน มีศิลปิน นักร้อง นักแสดง มากกว่า 35 คน ร่วมกันแสดงพลังอันยิ่งใหญ่
เนื่องด้วยในวโรกาสปีมหามงคลเฉลิมฉลองปีแห่งการครบรอบพระชนมายุ 84 พรรษาแห่งองค์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ ๙ วโรกาสปีมหามงคลเฉลิมฉลองปีแห่งการครบรอบพระชนมายุ 80 พรรษาในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และวโรกาสปีมหามงคลเฉลิมฉลองปีแห่งการครบรอบพระชนมายุ 60 พรรษาในพระบาทสมเด็จพระวชิรเกล้าเจ้าอยู่หัว (ขณะดำรงพระราชอิสริยยศสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร)
จึงถือเป็นช่วงเวลาสำคัญที่พสกนิกรชาวไทยจะร่วมกันจัดกิจกรรมที่น้อมนำดวงใจไทยทั้งหลายทั้งปวงเพื่อสรรเสริญพระราชกรณียกิจและพระนามของทั้ง 3 พระองค์ให้ก้องทั่วแผ่นดินไทย ซึ่งถือเป็นภาระกิจในการเสริมสร้างความรักภักดีต่อสถาบันสูงสุดของไทย
มูลนิธิร่วมร้อยใจไทย โดยมี หม่อมราชวงศ์จิราคม กิติยากร เป็นประธานกิตติมศักดิ์ ได้ร่วมมือกับองค์กรภาคสังคมและหน่วยงานต่างๆ เพื่อสร้างสรรค์โครงการอันที่จะแสดงถึงความจงรักภักดีของคนไทยต่อสถาบันสูงสุด และสร้างการมีส่วนร่วมของสังคมในทุกภาคส่วน น้อมนำมาร่วมกันจัดกิจกรรมที่จะแสดงออกให้เห็นถึงความพร้อมเพรียงและความจงรักภักดีที่จะเริ่มในเด็ก เยาวชน และขยายสู่พี่น้องประชาชนทั้งประเทศต่อไป
โดยโครงการนี้ทางมูลนิธิร่วมร้อยใจไทย ดำเนินการผลิตและจัดทำ CD และ VCD บทเพลงเฉลิมพระเกียรติ โดยจะจัดจำหน่ายและนำรายได้หลังจากหักค่าใช้จ่ายแล้วขึ้นทูลเกล้าฯ ถวายโดยเสด็จพระราชกุศลตามพระราชอัธยาศัย
โปเกมอน เดอะมูฟวี่ ตอน เทพพิทักษ์แห่งนครสายน้ำ

โปเกมอน เดอะมูฟวี่ ตอน เทพพิทักษ์แห่งนครสายน้ำ  เป็นภาพยนตร์โปเกมอนเดอะมูฟวี่ที่ 5 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 13 กรกฎาคม พ.ศ. 2545
พวงแก้วกุดั่น

พวงแก้วกุดั่น (ชื่อวิทยาศาสตร์: "Clematis smilacifolia") เป็นไม้ประดับในสกุลพวงแก้วกุดั่น กระจายพันธุ์ในอินเดีย จีนตอนใต้ อินโดจีน ฟิลิปปินส์ถึงเกาะนิวกินี ลักษณะเป็นไม้เถาอายุหลายปี ใบรูปไข่หรือแกมรูปขอบขนานถึงรูปใบหอก ยาว 6–21 เซนติเมตร โคนใบเว้าตื้นหรือคล้ายรูปก้นปิด ก้านใบยาว 3.5–12 เซนติเมตร ดอกมี 10–27 ดอก ก้านดอกยาว 4–10 เซนติเมตร ใบประดับย่อยรูปแถบ 2 อัน ยาวประมาณ 3 มิลลิเมตร กลีบเลี้ยงมี 4–6 กลีบ ด้านนอกสีน้ำตาล มีขนละเอียด ด้านในสีม่วงอมน้ำเงิน รูปขอบขนานหรือรูปใบหอก ยาว 1.5–2 เซนติเมตร พับงอกลับ เกสรเพศผู้รูปแถบยาว 0.8–1.6 เซนติเมตร อับเรณูยาว 2–5 มิลลิเมตร ปลายมีรยางค์สั้น ๆ ก้านเกสรเพศเมียยาวประมาณ 6 มิลลิเมตร ขยายในผลคล้ายหาง ยาว 4–8 เซนติเมตร มีขนยาวนุ่มหนาแน่น ผลรูปรีเบี้ยว ยาว 0.6–1.2 เซนติเมตร
เหรียญ &quot;สำหรับการป้องกันที่มอสโก&quot;

เหรียญ "สำหรับการป้องกันที่มอสโก"  เป็นเหรียญที่ระลึกจากการสู้รบที่กรุงมอสโกในสงครามโลกครั้งที่สองได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 1 พฤษภาคม ค.ศ. 1944 ระเบียบการมอบเหรียญได้รับการแก้ไขเมื่อวันที่ 18 กรกฎาคม 1980 ตามประกาศจากคณะกรรมการบริหารสูงสุดของสหภาพโซเวียตของสหภาพโซเวียตเลขที่ 2523-X
ลักษณะของเหรียญคือเป็นรูปวงกลมขนาด 32 มิลลิเมตรด้วยในวงกลมมีรูปกลุ่มทหารโซเวียตขึ้นรถถังที-34 ผ่าน monument to Minin and Pozharsky, หอคอยเครมลิน เหนือกำแพงเครมลิน มีรูปโดมของอาคาร Senate building พร้อมกับ ธงชาติสหภาพโซเวียตที่โบกสะพัต ในท้องฟ้ามีเครื่องบินรบ 5 ลำบินอยู่ และ มีอักษรในขอบครึ่งวงกลมบนเขียนว่า "สำหรับการป้องกันที่มอสโก"  และมีรูปดาวห้าแฉกและช่อมะกอกอยู่ตรงกลางขอบครึ่งวงกลมล่าง ด้านหลังของเหรียญมีรูปค้อนเคียวและอักษรที่เขียนว่า "เพื่อสำหรับมาตุภูมิโซเวียต"
รายชื่อเขตการปกครองตามขนาดพื้นที่

นี้เป็นรายชื่อรวบรวมเขตการปกครองที่ใหญ่ที่สุด 50 อันดับแรกซึ่งนำรวมพื้นที่แหล่งน้ำในเขตการปกครองนั้นๆด้วย
หมายเหตุ.
<templatestyles src="Reflist/styles.css" />
อุลตร้าแมนกิงกะ S เดอะมูฟวี่ ศึกชี้ชะตา 10 นักรบอุลตร้า

อุลตร้าแมนกิงกะ S เดอะมูฟวี่ ศึกชี้ชะตา 10 นักรบอุลตร้า (; โรมาจิ: "Gekijōban Urutoraman Ginga Esu Kessen! Urutora Jū Yūshi!") เป็นภาพยตร์จากซีรีส์อุลตร้าซีรีส์ เข้าฉายเมื่อวันที่ 14 มีนาคม ค.ศ. 2015
เจ้าหญิงจากดาวเคราะห์แซนท์ที่ถูกล่มสลายไป เธอถูกเอทัลเกอร์ล้างสมองและเข้าใจผิดว่าอุลตร้าแมนกิงกะเป็นผู้ทำลายดาวเคราะห์ที่เธออยู่อาศัยและเชื่อว่าเอทัลเกอร์เป็นผู้ช่วยชีวิตเธอไว้ จึงได้ใช้พลังมิตกระจกจากดาวเคราะห์แซนท์ไปผนึกนักรบอุลตร้าในจักรวาลต่างๆ 
อดีตแอนด์ดรอยด์ วันซีโร่ ลูกน้องของ ชาวดาวจิบุล แอคเซลเลอร์ (SD) หลังจากที่ได้สละชีวิตจากการต่อสู้ของวิกลูกีเอล เธอใช้สร้อยคอของคิซาระแบ็คอัพข้อมูลไว้ โดยโทโมยะสร้างขึ้นมาใหม่ และกลายเป็นสมาชิกใหม่ของทีมสืบสวนพิเศษ UPG
อุลตร้าแมนที่ปรากฏตัว.
อุลตร้าแมนกิงกะวิกตอรี่.
ร่างที่ใช้พลังอุลตร้าฟิวชั่นระหว่างอุลตร้าแมนกิงกะ และ อุลตร้าแมนวิกตอรี่เข้าไว้ด้วยกัน กลายเป็นนักรบที่มีพลังที่แข็งแกร่ง
ในการแปลงร่างนั้นฮิคารุเรียกใช้อุลตร้าฟิวชั่นเบรสจากแขนซ้าย จากนั้นโชใช้วิกตอรี่แลนเซอร์เพื่อใช้สัมผัสอ่านตรงตัวเครื่องจากนั้นก็ทำการรวมร่างผสานกัน โดยในการรวมร่างนั้นใช้รหัสคำพูดว่า อุลตร้าทัช! เพื่อทำการรวมร่าง ด้านรูปลักษณ์ผสมผสานทั้งกิงกะและวิกตอรี่ สีหลักคือสีแดง, สีน้ำเงิน, สีดำ และ สีทอง
ภายในพลังของฟิวชั่นเบรสมีพลังนักรบอุลตร้าที่บรรจุตั้งแต่ทีก้าจนถึงซีโร่ 
;กิงกะวิกตอรี่เบรกเกอร์ (ギンガビクトリーブレイカー)
;ลำแสงเซเพเรียน (ゼペリオン光線)
;ลำแสงโซลเจนท์ (ソルジェント光線)
;โฟตอนเอดจ์ (フォトンエッジ)
;เมเบียมชู๊ต (メビュームシュート)
;ไวลด์ซีโร่ช็อต (ワイドゼロショット)
;อุลทรานส์ (ウルトランス)
;เชอร์เพอร์ดอนเซเบอร์ (シェパードンセイバー)
;ไฮเปอร์เซ็ตตอนซิสเซอร์ส (ハイパーゼットンシザーズ)
;อุลตร้าฟิวชั่นชู๊ต (ウルトラフュージョンシュート)
;กิงกะวิกตอรี่ไฮเปอร์พันช์ (ギンガビクトリーハイパーパンチ)
;กิงกะวิกตอรี่ไฮเปอร์คิ๊ก (ギンガビクトリーハイパーキック)
;ดาร์คลูกิเอล (เอทัลดัมมี่) (ダークルギエル（エタルダミー）)
;สุดยอดสัตว์ประหลาดรวมร่าง ไฟฟ์คิง (เอทัลดัมมี่) (超合体怪獣 ファイブキング（エタルダミー）)
;ปีศาจสีดำ ดาร์คเมฟิสท์ (เอทัลดัมมี่) (黒い悪魔 ダークメフィスト（エタルダミー）)
;มนุษย์ต่างดาวความเร็วสูง ชาวดาวสแรน (เอทัลดัมมี่) (高速宇宙人 スラン星人（エタルダミー）)
;มนุษย์ต่างดาวจักรพรรดิทมิฬ ชาวดาวเอมเพอเรอร์ (เอทัลดัมมี่) (暗黒宇宙大皇帝 エンペラ星人（エタルダミー）)
;อุลตร้าแมนเบเรียล (เอทัลดัมมี่) (ウルトラマンベリアル（エタルダミー）)
อุลตร้าไฟท์วิกตอรี่.
อุลตร้าไฟท์วิกตอรี่ (; โรมาจิ: "Urutora Faito Bikutorī"; : Ultra Fight Victory) เป็นผลงานสปินออฟจากอุลตร้าแมนกิงกะ S มีจำนวนตอนทั้งหมด 13 ตอน ความยาว 3 นาทีต่อตอน
อุลตร้าแมนวิกตอรี่ไนท์.
ร่างเพิ่มพลังของอุลตร้าแมนวิกตอรี่ที่ใช้ไนท์ทิมเบอร์ ในการเปลี่ยนร่าง ร่างกายเป็นเงินลวดลายมีสีน้ำเงินและสีแดงตามลำดับร่างกาย
ฟ้อนไทญ้อ

ฟ้อนไทญ้อ เป็นศิลปะการแสดงและการละเล่นอย่างหนึ่งของชาวไทญ้อแถบอำเภอท่าอุเทน จังหวัดนครพนม ซึ่งชนเผ่าไทญ้อเป็นชนเผ่าที่อพยพมาจากเมืองหงสา แขวงไชยบุรี ของประเทศลาวเข้ามาอยู่ในแถบจังหวัดสกลนครและนครพนม การฟ้อนไทญ้อมักจะพบในช่วงเทศกาลสงกรานต์ในเดือนเมษายนและเทศกาลสำคัญต่าง ๆ ในเทศกาลสงกรานต์ของชาวไทญ้อ อำเภอท่าอุเทน จังหวัดนครพนม จะมีการแห่ขบวนจากคุ้มเหนือลงมายังคุ้มใต้ตามลำดับเพื่อนำดอกไม้บูชาถวายแก่พระธาตุท่าอุเทน ตั้งแต่วันขึ้น 1 ค่ำ จนถึงวันเพ็ญ 15 ค่ำ เดือน 5 ซึ่งเมื่อเสร็จพิธีแห่ขบวน จะมีการฟ้อนรำระหว่างชายหนุ่มและหญิงสาว โดยมีการหยอกล้อ การเกี้ยวพาราสี ในท่าฟ้อนที่สวยงามตามแบบฉบับของชาวไทญ้อ
วัดเชาะทะจี้

วัดเชาะทะจี้  เป็นวัดในพุทธศาสนาที่เป็นที่รู้จักมากที่สุดวัดหนึ่ง ตั้งอยู่ในอำเภอบะฮ่าน นครย่างกุ้ง ภาคย่างกุ้ง ประเทศพม่า เป็นที่ประดิษฐานพระพุทธรูปไสยาสน์เชาะทะจี้ หรือที่คนไทยรู้จักกันในชื่อ "พระนอนตาหวาน" ซึ่งเป็นพระนอนที่มีชื่อเสียงมากที่สุดแห่งหนึ่งในประเทศพม่า องค์พระมีความยาวกว่า และเป็นหนึ่งในพระนอนที่ใหญ่ที่สุดของประเทศพม่า
การก่อสร้างเริ่มแรกได้รับการสนับสนุนจากชาวพุทธพม่าผู้มั่งคั่งชื่อ โบ้ตา ในปี พ.ศ. 2442 และเสร็จสมบูรณ์ใน พ.ศ. 2450 โดยในช่วงนี้พระพักตร์ของพระนอนมีลักษณะดุดัน 
ใน พ.ศ. 2493 พระพุทธรูปองค์เก่าถูกรื้อถอนเนื่องจากได้รับความเสียหายจากสภาพอากาศ และผู้ดูแลวัดเริ่มสร้างองค์พระใหม่ ภายใต้การดูแลของอู้ตอง ซึ่งเป็นช่างฝีมือจากเมืองทวาย ดวงพระเนตรขนาดใหญ่ที่มีขนาด 1.77 × 0.58 เมตร (5 ฟุต 10 นิ้ว × 1 ฟุต 11 นิ้ว) เป็นแบบกำหนดที่สร้างขึ้นที่โรงงานผลิตแก้วจากประเทศญี่ปุ่น และถวายเข้าในพระพุทธรูปเมื่อ พ.ศ. 2516
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
เชล์มสฟอร์ด

เชล์มสฟอร์ด (ออกเสียง เชม-สเฟิร์ด) เป็นนครและเมืองหลวงของเทศมณฑลเอสเซกซ์ ในภาคตะวันออกของประเทศอังกฤษ ห่างจากเมืองโคลเชสเตอร์ประมาณ ประชากรในเขตเมืองมีประมาณ 120,000 คน แต่ถ้านับทั้งเขตอำเภอจะมีทั้งสิ้น 168,310 คน ตัวเมืองเชล์มสฟอร์ดอยู่ในเขตปริมณฑลสำหรับผู้เดินทางจากกรุงลอนดอน โดยใช้เวลาประมาณ 35 นาที
ก่อนหน้า ค.ศ. 2012 เมืองเชล์มสฟอร์ดมีสถานะเป็นเทศบาลเมือง (town) ต่อมาถูกยกสถานะเป็นเทศบาลนครโดยความเห็นของคณะองคมนตรีแห่งสหราชอาณาจักร
ชื่อเมืองเชล์มสฟอร์ดถูกนำไปตั้งเป็นชื่อชุมชนในรัฐแมสซาชูเซตส์ สหรัฐอเมริกา รัฐออนแทริโอ และรัฐนิวบรันสวิก แคนาดา
ภูมิอากาศ.
สภาพภูมิอากาศโดยทั่วไปค่อนข้างอุ่นกว่าโดยเฉลี่ยของสหราชอาณาจักร โดยในฤดูร้อนมีอากาศร้อนไม่มาก (อาจร้อนจัดได้ถึง 30.0 องศาเซลเซียส) แต่ในฤดูหนาวจะมีฝนตกปรอย ๆ บ่อยครั้ง ในบางช่วงมีอากาศร้อนหรือนหนาวจัด ที่สถานีตรวจอากาศริทเทิล (Writtle) ซึ่งห่าง ไปทางตะวันตกของเมือง วัดอุณหภูมิสูงสุดได้ 33.5 องศาเซลเซียส เมื่อพ.ศ. 2549 และมีอุณหภูมิต่ำสุดที่ -20.6 องศาเซลเซียส เมื่อเดือนมกราคม พ.ศ. 2490 ปริมาณน้ำฝนโดยเฉลี่ย 591.8 mm ต่อปี จำนวนวันที่มีฝนตก 108.1 วันโดยเฉลี่ยต่อปี
มหาวิทยาลัยแองเกลียรัสกิน

"ระวังสับสนกับมหาวิทยาลัยอีสต์แองเกลีย ซึ่งตั้งอยู่คนละเมืองแต่อยู่ในภูมิภาคเดียวกัน คือ แองเกลีย"
มหาวิทยาลัยแองเกลียรัสกิน  เป็นมหาวิทยาลัยขนาดกลางตั้งอยู่ที่เคมบริดจ์, เชล์มสฟอร์ด, ปีเตอร์บะระ, และกรุงลอนดอน ถือกำเนิดจากวิทยาลัยศิลปะเคมบริดจ์ ซึ่งตั้งในปี พ.ศ. 2401
ประวัติ.
มหาวิทยาลัยแองเกลียรัสกิน ในชั้นแรกเป็นเพียงวิทยาลัยด้านการออกแบบและศิลปกรรมศาสตร์ชื่อ วิทยาลัยศิลปะเคมบริดจ์ (Cambridge School of Art) ตั้งโดยวิลเลียม จอห์น บีมองต์ (William John Beamont) เมื่อ พ.ศ. 2401 พิธีเปิดประกอบโดยจอห์น รัสคิน ซึ่งเป็นผู้ก่อตั้งวิทยาลัยวาดเขียนที่ออกซฟอร์ด ครั้งนั้นวิทยาลัยตั้งอยู่ใกล้กับบริเวณคณะซิดนีย์ซัสเซกซ์ (Sidney Sussex College) ซึ่งเป็นคณะอาศัยของมหาวิทยาลัยเคมบริดจ์ เมื่อสถานที่คับแคบจึงย้ายไปยังถนนอีสต์โรดซึ่งเป็นที่ตั้งในปัจจุบัน ลุล่วงในปี พ.ศ. 2503 วิทยาลัยเปลี่ยนชื่อเป็น วิทยาลัยศิลปะและเทคโนโลยีเคมบริดจ์เชอร์ (Cambridgeshire College of Arts and Technology) ครั้นเมื่อสถาบันการศึกษาชั้นสูงเอสเซกซ์เข้ารวบรวมแล้ว จึงมีสภาพเป็นวิทยาลัยการศึกษาชั้นสูงแองเกลีย (Anglia Higher Education College) ในปี พ.ศ. 2532 สองปีต่อมาวิทยาลัยการศึกษาชั้นสูงฯ เปลี่ยนสถานะเป็นวิทยาลัยสารพัดช่าง ครั้นมีการตราพระราชบัญญัติการอุดมศึกษาและการศึกษาขั้นสูงในปี พ.ศ. 2535 วิทยาลัยสารพัดช่างแองเกลีย จึงกลายสภาพเป็นมหาวิทยาลัยชื่อ มหาวิทยาลัยโพลิเทคนิคแองเกลีย (Anglia Polytechnic University) มหาวิทยาลัยได้ใช้ชื่อนี้สืบมาเนื่องจากคำ สารพัดช่าง ตรงกับพันธกิจของมหาวิทยาลัยในการฝึกนักปฏิบัติ และมีประโยชน์ต่อตัวนักศึกษาเองตลอดจนนายจ้าง ท้ายที่สุดเมื่อปี พ.ศ. 2548 จึงได้ใช้ชื่อมหาวิทยาลัยแองเกลียรัสกิน
ในอดีต โอดิล คริก ภรรยาฟรานซิส คริก นักอณูชีววิทยา นักฟิสิกส์ และนักประสาทวิทยาศาสตร์ชาวอังกฤษ ผู้ได้รับการยกย่องเป็นผู้ร่วมค้นพบโครงสร้างโมเลกุลของกรดดีออกซีไรโบนิวคลีอิก หรือ ดีเอ็นเอ เคยทำงานที่มหาวิทยาลัยแห่งนี้
ส่วนงาน.
มหาวิทยาลัยประกอบด้วยคณะวิชา 4 คณะ ดังนี้
ทิวทัศน์.
ภาพมุมกว้างที่วิทยาเขตเคมบริดจ์
สำนักงานเพื่อการพัฒนาระเบียงเศรษฐกิจพิเศษภาคตะวันออก

สำนักงานเพื่อการพัฒนาระเบียงเศรษฐกิจพิเศษภาคตะวันออก (ชื่อย่อ:สกรศ.) หน่วยงานในสังกัด กระทรวงอุตสาหกรรม จัดตั้งขึ้นเมื่อวันที่ 17 มกราคม พ.ศ. 2560 ตามคำสั่งหัวหน้าคณะรักษาความสงบแห่งชาติที่ ๒/๒๕๖๐ เรื่อง การพัฒนาระเบียงเศรษฐกิจพิเศษภาคตะวันออก ลงวันที่ ๑๗ มกราคม ๒๕๖๐ ข้อ ๙ เพื่อทำหน้าที่เป็นสำนักงานเลขานุการของคณะกรรมการนโยบายการพัฒนาระเบียงเศรษฐกิจพิเศษภาคตะวันออก และคณะกรรมการบริหารการพัฒนาระเบียงเศรษฐกิจพิเศษภาคตะวันออก หรือ กรศ.
วันที่ 15 พฤษภาคม พ.ศ. 2561 สำนักงานเพื่อการพัฒนาระเบียงเศรษฐกิจพิเศษภาคตะวันออกถูกยุบเลิกและเปลี่ยนชื่อเป็น สำนักงานคณะกรรมการนโยบายเขตพัฒนาพิเศษภาคตะวันออก ตาม พระราชบัญญัติเขตพัฒนาพิเศษภาคตะวันออก พ.ศ. ๒๕๖๑ 
อำนาจหน้าที่.
สำนักงานเพื่อการพัฒนาระเบียงเศรษฐกิจพิเศษภาคตะวันออกมีอำนาจหน้าที่ตามข้อ ๙ ของคำสั่งดังต่อไปนี้
(๑) บริหารแผนการพัฒนาพื้นที่ระเบียงเศรษฐกิจพิเศษภาคตะวันออกในภาพรวม 
ตลอดจนประสานการปฏิบัติของหน่วยงานของรัฐที่เกี่ยวข้องเพื่อให้การดำเนินการต่าง ๆ เป็นไปตามนโยบายและแผนการพัฒนาระเบียงเศรษฐกิจพิเศษภาคตะวันออก
(๒) ประสานงานกับหน่วยงานของรัฐที่เกี่ยวข้องในการจัดเตรียมแผนงานและโครงการต่าง ๆ ตามนโยบายและแผนพัฒนาระเบียงเศรษฐกิจพิเศษภาคตะวันออก ตลอดจนติดตามดูแลและให้คำแนะนำแก่หน่วยงานของรัฐที่เกี่ยวข้องเพื่อให้ปฏิบัติโดยถูกต้องตามที่กำหนดในคำสั่งนี้ หรือตามมติของคณะกรรมการนโยบายหรือ กรศ.
(๓) ศึกษา วิเคราะห์ปัญหาและอุปสรรคในการพัฒนาพื้นที่ระเบียงเศรษฐกิจพิเศษภาคตะวันออก และเสนอแนวทางการแก้ไขที่เหมาะสมต่อ กรศ. เพื่อพิจารณา
(๔) ติดตามและประเมินผลการปฏิบัติงานของหน่วยงานของรัฐที่เกี่ยวข้อง รวมทั้งความก้าวหน้าในการดำเนินการตามแผนงานและโครงการ ให้เป็นไปตามนโยบายและแผนการพัฒนาพื้นที่ระเบียงเศรษฐกิจพิเศษภาคตะวันออก
(๕) ดำเนินการให้มีการรับฟังความคิดเห็นของประชาชนผู้อยู่อาศัยในระเบียงเศรษฐกิจพิเศษภาคตะวันออก และประชาสัมพันธ์เพื่อสร้างความรับรู้และความเข้าใจที่ถูกต้องเกี่ยวกับการพัฒนาพื้นที่ระเบียงเศรษฐกิจพิเศษภาคตะวันออก
(๖) สนับสนุนให้องค์กรปกครองส่วนท้องถิ่น องค์กรภาคเอกชน และประชาชนในพื้นที่พัฒนาระเบียงเศรษฐกิจพิเศษภาคตะวันออกได้มีส่วนร่วมและได้รับประโยชน์จากการพัฒนาระเบียงเศรษฐกิจพิเศษภาคตะวันออกอย่างเหมาะสม ตลอดจนดำเนินการให้ภาคเอกชนมีส่วนร่วมในการดำเนินการตามแผนการพัฒนาพื้นที่ระเบียงเศรษฐกิจพิเศษภาคตะวันออก
(๗) ปฏิบัติงานอื่นใดตามที่คณะกรรมการนโยบาย หรือ กรศ. มอบหมาย
เบลเยียมในสงครามโลกครั้งที่สอง

แม้ว่าจะได้ตั้งตัวเป็นกลางไม่ยุ่งเกี่ยวสงคราม เมื่อสงครามโลกครั้งที่สองได้เริ่มต้นขึ้น เบลเยียมและเขตอาณานิคมของตนต้องพบว่าได้ตกอยู่ในภาวะสงครามภายหลังจากการรุกรานยึดครองประเทศโดยกองทัพเยอรมัน เมื่อวันที่ 10 พฤษภาคม ค.ศ.1940 ภายหลัง 18 วัน ของการสู้รบต่อสู้ที่ซึ่งกองทัพเบลเยียมได้ถูกผลักดันกลับจนกระทั่งถูกโอบล้อมขนาดเล็กในทางตะวันออกเฉียงเหนือของประเทศ กองทัพเบลเยียมได้ยอมจำนนต่อเยอรมัน เป็นการเริ่มต้นของการยึดครองที่จะต้องอดทนจนกระทั่งปี ค.ศ. 1944. การยอมจำนนของวันที่ 28 พฤษภาคม เป็นพระราชบัญชาโดยสมเด็จพระเจ้าเลโอโปลด์ที่ 3 แห่งเบลเยียมโดยที่ทรงไม่ได้ปรึกษาหารือกับรัฐบาลของพระองค์และก่อให้เกิดวิกฤตการณ์ทางการเมืองหลังสงคราม แม้จะยอมจำนนแล้ว เหล่าชาวเบลเยียมจำนวนมากได้ทำการอพยพไปยังสหราชอาณาจักรที่พวกเขาได้ก่อตั้งรัฐบาลผลัดถิ่นและกองทัพเสรีในฝ่ายสัมพันธมิตร
เบลเจียนคองโกยังคงจงรักภักดีต่อรัฐบาลเบลเยียมในลอนดอนและมีส่วนร่วมสำคัญในวัสดุสำคัญและแรงงานมนุษย์เพื่อฝ่ายสัมพันธมิตร เหล่าชาวเบลเยียมจำนวนมากได้มีส่วนร่วมในทั้งการติดอาวุธและทำการต่อต้านกองทัพเยอรมัน แม้ว่าบางคนได้เลือกที่จะร่วมมือกับกองทัพเยอรมัน การได้รับการสนับสนุนจากกลุ่มทางการเมืองฝ่ายขวาและส่วนของประชาชนชาวเบลเยียมได้รับอนุญาตให้กองทัพเยอรมันในการรับสมัครการเกณฑ์ทหารในสองกองพลของหน่วยวัฟเฟิน-เอ็สเอ็สจากชาวเบลเยียมและได้ปล่อยให้เกิดการข่มเหงของนาซีต่อชาวเบลเยียมเชื้อสายยิวซึ่งเกือบ 25,000 คนถูกสังหาร.
ส่วนใหญ่ของประเทศได้รับการปลดปล่อยโดยฝ่ายสัมพันธมิตรในช่วงระหว่างเดือนกันยายนและเดือนตุลาคม ปี ค.ศ. 1944 แม้ว่าพื้นที่ของตะวันออกไกลของประเทศยังคงถูกยึดครองจนกระทั่งได้รับการปลดปล่อยทั้งหมดอย่างสมบูรณ์ในช่วงต้นปี ค.ศ. 1945 ชาวเบลเยียมประมาณ 88,000 คนได้เสียชีวิตในช่วงระหว่างความขัดแย้ง ได้คิดคำนวณเป็น 1.05 เปอร์เซ็นของจำนวนประชากรของประเทศในช่วงก่อนสงครามและประมาณ 8 เปอร์เซ็นของผลิตภัณฑ์มวลรวมในประเทศ(GDP)ได้ถูกทำลาย
เนเธอร์แลนด์ในสงครามโลกครั้งที่สอง

การเข้าร่วมสงครามโดยตรงของเนเธอร์แลนด์ในสงครามโลกครั้งที่สองได้เริ่มต้นขึ้นด้วยการรุกรานโดยนาซีเยอรมนี เมื่อวันที่ 10 พฤษภาคม ค.ศ. 1940 เนเธอร์แลนด์ได้ประกาศความเป็นกลางเมื่อสงครามได้เริ่มแตกหักในเดือนกันยายน ค.ศ. 1939 เหมือนในสงครามโลกครั้งที่หนึ่ง แต่อดอล์ฟ ฮิตเลอร์ได้ออกคำสั่งให้ทำการรุกรานอย่างเต็มรูปแบบ อย่างไรก็ตาม เมื่อวันที่ 15 พฤษภาคม ค.ศ. 1940 หนึ่งวันภายหลังการทิ้งระเบิดที่รอตเทอร์ดาม,กองทัพเนเธอร์แลนด์ได้ยอมจำนน รัฐบาลและราชวงศ์เนเธอร์แลนด์ได้อพยพหลบหนีและลี้ภัยไปยังกรุงลอนดอน
ภายหลังความพ่ายแพ่ เนเธอร์แลนด์ได้อยู่ภายใต้การยึดครองของเยอรมัน ซึ่งได้อดทนในบางพื้นที่จนกระทั่งเยอรมันได้ยอมจำนนในเดือนพฤษภาคม ค.ศ. 1945 ความเคลื่อนไหวในการต่อต้านได้ถูกปฏิบัติการโดยชนกลุ่มน้อยขนาดเล็กซึ่งได้เติบโตขึ้นในช่วงการยึดครอง ผู้ยึดครองได้ทำการขับไล่เนรเทศชนหมู่มากส่วนใหญ่ของชาวยิวไปยังค่ายกักกันนาซี ซึ่งได้รับความร่วมมือจากตำรวจชาวดัตช์และข้าราชการพลเรือน
เนื่องจากการแปรปรวนสูงของอัตราความอยู่รอดของชาวยิวในภูมิภาคต่างๆในเนเธอร์แลนด์ นักวิชาการได้สอบถามความถูกต้องของการนิยามเดียวในระดับชาติ ถึงกระนั้น และเนื่องจากมีการจัดระเบียบไว้เป็นอย่างดีในสำมะโนประชากรที่ได้มีการเปรียบเทียบไปยังประเทศอื่นๆ ประมาณ 70% ของประชากรชาวยิวของประเทศได้ถูกสังหารในช่วงความขัดแย้ง ซึ่งสูงกว่าประเทศที่เทียบเคียงมากที่สุด เช่น เบลเยียมและฝรั่งเศส อย่างไรก็ตาม ในพื้นที่ที่ถูกยึดครองโดยนาซีทั้งหมด เมืองอัมสเตอร์ดัมได้จัดตั้งในกิจกรรมในอุตสาหกรรมเพื่อประท้วงการประหัตประหารต่อชาวยิว
ส่วนทางใต้ของประเทศได้รับการปลดปล่อยในช่วงครึ่งหลังของปี ค.ศ. 1944 ส่วนที่เหลือโดยเฉพาะอย่างยิ่งทางตะวันตกและเหนือของประเทศยังคงถูกยึดครองอยู่ซึ่งได้รับความทุกข์ทรมานจากความอดอยากในช่วงท้ายของปี ค.ศ. 1944 เป็นที่รู้จักกันคือ "ความหิวฤดูหนาว"(Hunger Winter) เมื่อวันที่ 5 พฤษภาคม ค.ศ. 1945 ประเทศทั้งหมดได้รับการปลดปล่อยในที่สุดโดยการยอมจำนนของกองทัพเยอรมันทั้งหมด.
ลักเซมเบิร์กในสงครามโลกครั้งที่สอง

การเข้าร่วมสงครามของแกรนด์ดัชชีแห่งลักเซมเบิร์กในสงครามโลกครั้งที่สองได้เริ่มขึ้นด้วยการรุกรานโดยกองทัพเยอรมัน เมื่อวันที่ 10 พฤษภาคม ค.ศ. 1940 และใช้เวลานานกว่าจะได้รับการปลดปล่อยโดยกองทัพฝ่ายสัมพันธมิตรในช่วงปลายปี ค.ศ. 1944 และต้นปี ค.ศ. 1945
ภายหลังจากการยอมจำนนหลังหนึ่งวันของการสู้รบ ลักเซมเบิร์กได้อยู่ภายใต้การยึดครองและถูกผนวกรวมเข้ากับเยอรมนีในปี ค.ศ. 1942 ในช่วงการยึดครองนั้น เจ้าหน้าที่เยอรมันผู้ปกครองได้จัดตั้งโครงการของ"ทำให้กลายเป็นเยอรมัน"(Germanisation)ของประเทศ โดยได้ทำการปราบปรามภาษาที่ไม่ใช่ภาษาเยอรมันและศุลกากรและการเกณฑ์ทหารจากชาวลักเซมเบิร์กเข้าสู่กองทัพเวร์มัคท์ซึ่งได้นำไปสู่การต่อต้าน การนัดหยุดงานอย่างกว้างขวางในเดือนสิงหาคม ค.ศ. 1942 เพื่อต่อต้านการเกณฑ์ทหาร การทำให้กลายเป็นเยอรมันได้รับความยินยอมโดยความร่วมมือกันของกลุ่มทางการการเมือง Volksdeutsche Bewegung,ได้ถูกก่อตั้งขึ้นไม่นานภายหลังจากการยึดครอง เมื่อไม่นานมานี้ก่อนการยอมจำนน รัฐบาลได้หลบหนีลี้ภัยออกนอกประเทศพร้อมกับแกรนด์ดัชเชสชาร์ล็อต จนในที่สุดก็ได้มาถึงกรุงลอนดอนที่รัฐบาลผลัดถิ่นได้ถูกก่อตั้งขึ้น ส่วนทหารลักเซมเบิร์กยังคงต่อสู้ต่อไปในกองทัพฝ่ายสัมพันธมิตรจนกระทั่งได้ปลดปล่อยประเทศได้สำเร็จ.
พลพรรคโซเวียต

พลพรรคโซเวียต  เป็นสมาชิกของกลุ่มเคลื่อนไหวในการต่อต้านซึ่งได้สู้รบในรูปแบบการสงครามกองโจรในการต่อกรกับกองทัพฝ่ายอักษะในสหภาพโซเวียตและก่อนหน้านี้ในดินแดนยึดครองโซเวียตในโปแลนด์ในปี ค.ศ. 1941-45 การเคลื่อนไหวของพลพรรคโซเวียตได้เกิดขึ้นภายหลังจากการรุกรานสหภาพโซเวียตของเยอรมนีนาซี ตามมหาสารานุกรมโซเวียต (Great Soviet Encyclopedia) พลพรรคโซเวียตได้รับการประสานงานและควบคุมโดยรัฐบาลโซเวียตและเป็นแบบอย่างของกองทัพแดง. วัตถุประสงค์หลักของการสงครามกองโจรที่เกิดขึ้นมาจากหน่วยพลพรรคโซเวียตคือการทำลายแนวหลังของเยอรมันบนแนวรบด้านตะวันออก โดยเฉพาะอย่างยิ่งคือเส้นทางการคมนาคมทางถนนและรถไฟ นอกจากนี้ยังได้มีการก่อตั้งรูปแบบทหารที่เรียกว่า พลพรรค ซึ่งได้ใช้ในปฏิบัติภารกิจการลาดตระเวนระยะไกลในแนวหลังฝ่ายอักษะจากดินแดนโซเวียตที่ถูกยึดครอง
เจ้าหญิงมาร์การีตาแห่งกรีซและเดนมาร์ก

เจ้าหญิงมาร์การีตาแห่งกรีซและเดนมาร์ก (เป็นพระธิดาพระองค์ใหญ่ในเจ้าชายแอนดรูว์แห่งกรีซและเดนมาร์กและ เจ้าหญิงอลิซแห่งบัทเทนแบร์ก ประสูติ ณ พระราชวังหลวง กรุงเอเธนส์ ประเทศกรีซ โดยพระองค์มีพระอุปนิสัยค่อนข้างเป็นบุรุษเสียมากกว่า จนพระเจ้าจอร์จที่ 1 แห่งกรีซ พระอัยยกา (ปู่) ของพระองค์เคยตรัสติดตลกว่า "ดูนั้น มาร์การีตาหลานของข้าพเจ้า มิบอกก็มิรู้ว่าเป็นเจ้าหญิงหรือเจ้าชาย" พระองค์มีพระขนิษฐาและพระอนุชาอีก 4 พระองค์ รวมถึงเจ้าชายฟิลิป ดยุกแห่งเอดินบะระ พระราชสวามีในสมเด็จพระราชินีนาถเอลิซาเบธที่ 2 แห่งสหราชอาณาจักร
เสกสมรส.
เจ้าหญิงมาร์การีตาทรงเข้าพิธีอภิเษกสมรสกับ กอทท์ฟรีด เจ้าชายแห่งโอเฮนโล-ลังเงินบวร์ค เมื่อวันที่ 20 เมษายน ค.ศ. 1931 ในเลนเดอร์เบิร์ก เยอรมัน โดยพระสวามีของพระองค์ดำรงพระอิสริยยศเป็น เจ้าชายรัชทายาทแห่งโอเฮนโล-ลังเงินบวร์ค ต่อมา 11 ธันวาคม ค.ศ. 1947 พระสวามีได้รับการสถาปนาเป็นเจ้าชายแห่งโอเฮนโล-ลังเงินบวร์ค
พระบุตร.
เจ้าหญิงมาร์การีตาและพระสวามีได้มีพระโอรส-ธิดารวม 6 พระองค์ ซึ่งได้ตกไป 1 พระองค์เป็นพระธิดา
โดยพระบุตรทั้งหมดเกิดในชเวกลิน ฮอล
สิ้นพระชนม์.
เจ้าหญิงมาร์การีตาได้สิ้นพระชนม์เมื่อวันที่ 24 เมษายน ค.ศ. 1981 ขณะมีพระชันษา 76 ปี
อิวานกา ทรัมป์

อิวานกา มารี ทรัมป์ (30 ตุลาคม ค.ศ. 1981) เป็นนักการเมือง นักธุรกิจหญิงชาวอเมริกัน อดีตนักสังคม นักเขียนและนางแบบ เธอเป็นลูกสาวของดอนัลด์ ทรัมป์ กับภรรยาคนแรกอิวานา ทรัมป์ อดีตนางแบบ
เธอเป็นรองประธานระดับสูงในบริษัทของพ่อเธอ และเป็นที่ปรึกษาในรายการ The Apprentice ของพ่อเธอด้วย เธอย้ายไป วอชิงตัน ดี.ซี. ใน ค.ศ. 2017 พร้อมสามีของเธอจาเร็ด คัชเนอร์ ซึ่งได้รับแต่งตั้งให้เป็นที่ปรึกษาอาวุโสของประธาราธิบดีสหรัฐอเมริกา
การล้อมบาเลร์

การล้อมบาเลร์  (1 กรกฎาคม ค.ศ. 1898 – 2 มิถุนายน ค.ศ. 1899) เป็นการต่อสู้ของขบวนการปฏิวัติฟิลิปปินส์ควบกับสงครามสเปน-อเมริกัน โดยขบวนการปฏิวัติฟิลิปปินส์วางกำลังล้อมโบสถ์ในอาณานิคมสเปนในเมืองบาเลร์ ประเทศฟิลิปินส์เป็นเวลา 11 เดือนหรือ 337 วัน
สงครามจบลงในเดือนธันวาคม ค.ศ. 1898 เพราะการยอมจำนนของสเปนและการผนวกฟิลิปปินส์ของสหรัฐอเมริกา เพราะตัดขาดจากการติดต่อสื่อสารกับรัฐบาลของตัวเอง กองทัพสเปนดำเนินการป้องกันชาวฟิลิปปินส์จนกระทั่ง ค.ศ. 1899
เหตุการณ์นี้เป็นที่รู้จักเนื่องจากเป็นกองกำลังสุดท้ายของสเปนในอดีตอาณานิคมฟิลิปปินส์
โกปปาอีตาเลีย ฤดูกาล 2017–18

การแข่งขันฟุตบอล โกปปาอีตาเลีย ฤดูกาล 2017–18, หรือที่รู้จักใน ติมคัพ ด้วยเหตุผลด้านผู้สนับสนุน, เป็นฤดูกาลที่ 71 ของฟุตบอลถ้วยแห่งชาติในฟุตบอลอิตาลี
ระบบการแข่งขันและการประกบคู่.
ทีมที่เข้าสู่การแข่งขันในแต่ละขั้นต่าง ๆ ซึ่งมีดังนี้ :
วันแข่งขันในแต่ละรอบ.
ตารางการแข่งขันของแต่ละรอบมีดังนี้:
ขั้นแรก.
รอบแรก.
เวลาทั้งหมดเป็นCEST .
ทั้งหมด 36 ทีมที่มาจาก เซเรียเซ และ เซเรียเด เข้าร่วมในรอบนี้, 18 ทีมจะได้ผ่านเข้าสู่รอบสอง. แต่ละนัดในรอบแรกจะลงเล่นระหว่างวันที่ 29 และ 30 กรกฎาคม ค.ศ. 2017.
รอบสอง.
ทั้งหมด 40 ทีมที่มาจาก เซเรียเบ และ เซเรียเซ และ เซเรียเด เข้าร่วมการแข่งขันในรอบสอง, 20 ทีมที่ผ่านเข้าร่วมจะได้เข้าร่วมกับ 12 ทีมที่มาจาก เซเรียอา ในรอบสาม. แมตช์ในรอบสองจะลงเล่นในวันที่ 5–6 สิงหาคม ค.ศ. 2017.
รอบสาม.
ทั้งหมด 32 ทีมที่มาจาก เซเรีย อา, เซเรีย เบ และ เซเรีย เซ เข้าร่วมการแข่งขันในรอบสาม, 16 ทีมจะได้ผ่านเข้าสู่รอบสี่. แมตช์ในรอบสามจะลงเล่นในวันที่ 11–13 สิงหาคม ค.ศ. 2017.
รอบสี่.
แมตช์รอบสี่จะลงเล่นระหว่างวันที่ 28–30 พฤศจิกายน ค.ศ. 2017. เวลาทั้งหมดคือ CET .
ขั้นที่สอง (รอบสุดท้าย).
รอบ 16 ทีมสุดท้าย.
รอบ 16 ทีมสุดท้ายจะลงเล่นระหว่างวันที่ 12–20 ธันวาคม ค.ศ. 2017. เวลาทั้งหมดเป็น CET .
รอบ 8 ทีมสุดท้าย.
รอบ 8 ทีมสุดท้าย จะลงเล่นในวันที่ 27 ธันวาคม ค.ศ. 2017 และ 3 มกราคม ค.ศ. 2018.
รอบรองชนะเลิศ.
รอบรองชนะเลิศ เลกแรกจะลงเล่นในวันที่ 31 มกราคม และเลกที่สองในวันที่ 28 กุมภาพันธ์ ค.ศ. 2018.
รอบชิงชนะเลิศ.
รอบชิงชนะเลิศจะลงเล่นในวันที่ 9 พฤษภาคม ค.ศ. 2018 ที่ สตาดีโอโอลิมปีโก ใน โรม.
โรงเรียนสโมสรวิทยาลัย

โรงเรียนสโมสรวิทยาลัยจังหวัดเลย เป็นอดีตโรงเรียนชายล้วนประจำจังหวัดเลย ก่อตั้งในปี พ.ศ. 2450 ก่อนที่จะถูกยุบรวมกับโรงเรียนสตรีเลย ในปี พ.ศ. 2515 เป็นโรงเรียนเลยพิทยาคม เนื่องจากเห็นว่าไม่สามารถรับนักเรียนได้ถึง 2,000 คน 
ปัจจุบัน ที่ตั้งของโรงเรียนสโมสรวิทยาลัย คือที่ตั้งของโรงเรียนเมืองเลย ซึ่งเป็นโรงเรียนประถมศึกษาแบบสหศึกษาประจำจังหวัดเลย
ประวัติโรงเรียนสโมสรวิทยาลัย.
เจ้าเมืองทุกเมืองต้องตั้งสโมสรเสือป่าขึ้น สำหรับจังหวัดเลยนั้น เมื่อถึงกำหนดที่จะเปิดสอนความรู้ระดับมัธยมขึ้นให้ถึงระดับมัธยม 3 เหมือนจังหวัดอื่น ๆ ยังไม่มีอาคารสถานที่เป็นของตนเองจึงต้องอาศัยสโมสรเสือป่าที่สร้างขึ้นไว้ โดยได้ขออนุญาตจัดตั้งเป็นโรงเรียนประจำจังหวัดเลย “สโมสรวิทยาลัย” ซึ่งเป็นโรงเรียนชายขึ้น สำหรับครูใหญ่คนแรกนั้น ไม่ทราบแน่ชัดว่าเป็นใคร ส่วนครูใหญ่รุ่นหลัง ๆได้แก่ ครูแสน เดชกุญชร (ขุนเดชกุญชรศึกษากร) และมีคณะครูที่ทรงคุณวุฒิเป็นเพื่อนร่วมงาน ได้แก่ ครูเปลื้อง สวามิภักดิ์, ครูผิดตา (เกษม) ศักดิ์เจริญ, ครูสุบรรณ แก้วทอง, ครูมา ประเสริฐสุต และครูคำหาว ผาโคตร
การลงประชามติเอกราชกาตาลุญญา พ.ศ. 2560

สภาบริหารแคว้นปกครองตนเองกาตาลุญญาในประเทศสเปนพยายามจะจัดการลงประชามติว่าด้วยเอกราชของกาตาลุญญาในวันที่ 1 ตุลาคม พ.ศ. 2560 ตามที่มีการเสนอเป็นครั้งแรกในเดือนมิถุนายน พ.ศ. 2560 สภานิติบัญญัติของแคว้นได้ให้ความเห็นชอบกฎหมายการลงประชามติดังกล่าวในสมัยการประชุมสมัยหนึ่งเมื่อวันที่ 6 กันยายน พ.ศ. 2560 พร้อมกับกฎหมายที่ระบุว่าเอกราชจะมีผลผูกพันกับคะแนนเสียงข้างมากปรกติ โดยไม่กำหนดจำนวนขั้นต่ำของผู้มาใช้สิทธิ์ออกเสียง บรรดากลุ่มและพรรคฝ่ายค้านในสภานิติบัญญัติของแคว้นปฏิเสธที่จะมีส่วนร่วมในสมัยการประชุมดังกล่าวและเรียกร้องให้สมาชิกของตนคว่ำบาตรการออกเสียงในญัตตินี้ ยกเว้นกลุ่ม "กาตาลุญญา ใช่ เป็นไปได้"  ที่งดออกเสียงแต่สนับสนุนการลงประชามติแม้จะมองว่าไม่มีผลผูกพันก็ตาม
กฎหมายลงประชามติดังกล่าวไม่ชอบด้วยธรรมนูญการปกครองตนเองของแคว้นกาตาลุญญาซึ่งกำหนดให้ใช้เสียงข้างมากสองในสามในสภานิติบัญญัติของแคว้นสำหรับการเปลี่ยนแปลงที่เกี่ยวข้องกับสถานะของกาตาลุญญา ส่วนการลงประชามติเองก็ไม่ชอบด้วยรัฐธรรมนูญสเปนเช่นกัน ในวันที่ 7 กันยายน พ.ศ. 2560 ศาลรัฐธรรมนูญสเปนมีมติยับยั้งการลงประชามติตามที่สำนักงานอัยการของรัฐได้ร้องขอไป แต่ฝ่ายบริหารของแคว้นกาตาลุญญากล่าวว่าคำสั่งศาลไม่มีผลกับกาตาลุญญา และดำเนินการรวบรวมเสียงสนับสนุนจากเทศบาล 750 แห่ง จากทั้งหมด 948 แห่งในแคว้น รวมทั้งได้รับการสนับสนุนบางส่วนจากเทศบาลนครบาร์เซโลนา เหตุการณ์เหล่านี้นำไปสู่วิกฤตการณ์รัฐธรรมนูญสเปนและส่งผลให้มีปฏิบัติการของตำรวจเพื่อหยุดยั้งการลงประชามติ
รัฐบาลสเปนคัดค้านการลงประชามติใด ๆ ที่ว่าด้วยการกำหนดการปกครองด้วยตนเองของกาตาลุญญา โดยยืนกรานว่ารัฐธรรมนูญสเปนไม่อนุญาตให้จัดการออกเสียงลงคะแนนว่าด้วยเอกราชไม่ว่าในภูมิภาคใด ๆ ก็ตามในประเทศ และถือว่าการจัดให้มีประชามติเป็นการกระทำที่ผิดกฎหมายหากปราศจากความยินยอมของรัฐบาล ซึ่งเป็นการตีความที่คณะกรรมการประกันบทกฎหมายแห่งกาตาลุญญาเห็นชอบเช่นกัน ถึงกระนั้น ฝ่ายบริหารของแคว้นกาตาลุญญาก็ยืนยันว่าการออกเสียงจะยังคงมีขึ้นในวันที่ 1 ตุลาคม โดยอ้างสิทธิ์ในการกำหนดสถานะการปกครองด้วยตนเอง จนถึงขณะนี้ฝ่ายบริหารของแคว้นได้พยายามหาเสียงสนับสนุนจากนานาชาติแต่ยังไม่สำเร็จ โดยเฉพาะอย่างยิ่ง บรรดาประเทศหุ้นส่วนของสเปนในยุโรปถือว่าสถานะของกาตาลุญญาเป็นเรื่องภายในของสเปนอย่างเคร่งครัด
ฝ่ายบริหารของแคว้นกาตาลุญญาได้ตั้งเป้าหมายที่จะขัดขวางการดำเนินการตามกฎหมายในนามของรัฐบาลสเปนด้วยการผลักดันกฎหมายการลงประชามติผ่านคะแนนเสียงข้างมากปรกติ (ซึ่งไม่คำนึงถึงสัดส่วน) ในสภานิติบัญญัติของแคว้นเมื่อเดือนกันยายน โดยประกาศว่าจะปฏิบัติตามความถูกต้องตามกฎหมายของ "กาตาลุญญาเท่านั้น" (ต่างกับความถูกต้องตามกฎหมายของสเปนโดยทั่วไป) โซรายา ซาเอนซ์ เด ซานตามาริอา รองนายกรัฐมนตรีสเปน ได้เตือนฝ่ายบริหารของแคว้นล่วงหน้าแล้วว่ารัฐบาลสเปนจะยับยั้งกฎหมายการลงประชามติทันทีที่กฎหมายดังกล่าวผ่านสภานิติบัญญัติของแคว้น
ก็อดซิลล่า (ภาพยนตร์ พ.ศ. 2559)

ก็อดซิลล่า (#เปลี่ยนทาง รู้จักกันในชื่อ Godzilla: Resurgence) เป็นภาพยนตร์แนววิทยาศาสตร์สัตว์ประหลาดญี่ปุ่น ในภาพยนตร์ของก็อตซิลลาซีรีส์ และภาพยนตร์ที่สร้างจากภาพยนตร์กับมอนสเตอร์ญี่ปุ่นในชื่อเดียวกัน และเป็นภาคเริ่มต้นใหม่ (Reboot) ของภาพยนตร์แฟรนไชส์เรื่องก็อดซิลล่า สร้างโดย โตโฮ และCine Bazar และจัดจำหน่ายโดย โตโฮ ภาพยนตร์เรื่องนี้เป็นผลงานกำกับโดย Hideaki Anno และShinji Higuchi กับบทภาพยนตร์ที่เขียนโดย Anno และเทคนิคพิเศษที่กำกับโดย Higuchi
เรื่องย่อ.
เรื่องราวเริ่มต้นขึ้นจากการตรวจพบความผิดปกติบริเวณอ่าวโตเกียวของเจ้าหน้าที่รักษาความปลอดภัยชายฝั่ง อันเกิดจากการโจมตีของสิ่งมีชีวิตบางอย่าง จนส่งผลให้เกิดเหตุการณ์น้ำท่วมในระบบ Tokyo Bay Aqua-Line ในเวลาต่อมา แต่เรื่องกลับถูกปกปิด จนกระทั่งหายนะครั้งใหญ่ได้ปะทุรุนแรงขึ้น จากแรงสั่นสะเทือนที่มาพร้อมเสียงคำรามกึกก้องของอสูรกายขนาดมหึมา เริ่มจากชายฝั่งในเขตคามากุระ จังหวัดคานากาว่า ไปจนถึงกรุงโตเกียว เมื่อ “ก็อดซิลล่า” ตัวใหม่ กลับมาปรากฏตัวและทำให้ญี่ปุ่นทั้งเมืองต้องตกอยู่ในความโกลาหลอีกครั้ง มหันตภัยครั้งร้ายแรงของญี่ปุ่นได้เริ่มขึ้นแล้ว รัฐบาลญี่ปุ่นจากหลากหลายหน่วยงาน ร่วมด้วยความช่วยเหลือจากต่างประเทศจะผนึกกำลังกัน เพื่อรับมือและหยุดยั้งความสูญเสียจากการทำลายล้างของสิ่งมีชีวิตสุดน่ากลัวอย่างก็อดซิลล่าหรือโกจิระให้จงได้
นักแสดง.
ภาพยนตร์เรื่องนี้มีหลายคน และการสนับสนุนที่ปรากฏตัวรวมทั้ง Kengo Kora, Ren Osugi, Akira Emoto, Kimiko Yo, Jun Kunimura, Mikako Ichikawa, Pierre Taki, Takumi Saito, Keisuke Koide, Arata Furuta, Sei Hiraizumi, Kenichi Yajima, Tetsu Watanabe, Ken Mitsuishi, Kyūsaku Shimada, Kanji Tsuda, Issei Takahashi, Shinya Tsukamoto, Kazuo Hara, Isshin Inudo, Akira Ogata, Shingo Tsurumi, Suzuki Matsuo, Kreva, Katsuhiko Yokomitsu, และAtsuko Maeda. Mansai Nomura portrayed Godzilla through motion capture.
อินทรีน้อย ลูกหนองไก่ขัน

อินทรีน้อย ลูกหนองไก่ขัน หรือ อินทรีน้อย ส.ธนิกุล (16 กันยายน พ.ศ. 2501 –) เป็นนักมวยไทยชาวไทยในอดีต ที่สร้างความฮือฮาอย่างมาก ด้วยการแต่งหน้าทาปาก และสวมชุดลิเก ก่อนทำการแข่งขัน
ประวัติ.
อินทรีน้อย ลูกหนองไก่ขัน มีชื่อจริงคือ ธวัช พิมพ์ทรัพย์ (ชื่อเล่น วัช) เป็นบุคคลภูมิลำเนาจากอำเภอท่าม่วง จังหวัดกาญจนบุรี ในปี พ.ศ. 2518 เขามีค่าตัวที่ประมาณสองหมื่นบาท
การแข่งขันที่สร้างตำนานความยิ่งใหญ่ คือรายการคู่เอกศึกวันทรงชัย ณ วันที่ 7 มิถุนายน พ.ศ. 2520 ที่จัดขึ้นโดยทรงชัย รัตนสุบรรณ ซึ่งเขาได้พบกับกาเซ็มน้อย เกียรติ ต.สร้าง ผู้เป็นนักมวยไทยเชื้อสายมุสลิม ด้วยเงินเดิมพัน 6 แสนบาท จากรายการดังกล่าว อินทรีน้อยเป็นฝ่ายชนะคะแนน
วันที่ 11 กันยายน พ.ศ. 2521 ที่เวทีมวยราชดำเนิน เขาได้พบกับคู่ชกอย่างปูจ๋า (ศักดิ์แสงทอง) ธนากร เจ้าของฉายาจอมคาถา ซึ่งได้มาจากการนั่งบริกรรมคาถาในช่วงพักยก อย่างไรก็ตาม ในศึกดังกล่าวอินทรีน้อยก็เป็นฝ่ายชนะคะแนนไปแบบขาดลอย
ภายหลัง อินทรีน้อยได้ย้ายมาอยู่ค่าย ส.ธนิกุล โดยในปี พ.ศ. 2526 เขาเป็นคู่ชกคนสุดท้ายของเผด็จศึก พิษณุราชันย์ ซึ่งเป็นนักชกถ้วยพระราชทาน จากการแข่งขันดังกล่าว อินทรีน้อยเป็นฝ่ายชนะคะแนน และเผด็จศึกประกาศแขวนนวมหลังจากนั้น
ชีวิตส่วนตัว.
อินทรีน้อย เป็นผู้ที่ชื่นชอบลิเก โดยก่อนทำศึกกับใครก็ตามจะแต่งชุดลิเก เพื่อโปรโมทรายการผ่านนิตยสารมวย และในภายหลัง เขาได้อาศัยอยู่กับครอบครัวที่อำเภอศรีราชา จังหวัดชลบุรี
กระแสตอบรับ.
อินทรีน้อย เป็นนักมวยไทยที่ได้รับการกล่าวขวัญว่ามีเชิงดี รวมถึงจากการแต่งกายชุดลิเกของเขา ส่งผลให้บุคคลทั่วไปที่ไม่เคยดูมวยไทย เกิดความต้องการที่จะชมการแข่ง
ขบวนการต่อต้านฝรั่งเศส

ขบวนการต่อต้านฝรั่งเศส  เป็นกลุ่มขบวนการของกลุ่มเคลื่อนไหวฝรั่งเศสที่ได้ต่อสู้กับนาซีเยอรมันที่ได้เข้ายึดครองฝรั่งเศสและต่อต้านการให้ความร่วมมือของรัฐบาลวิชีในช่วงสงครามโลกครั้งที่สอง คำว่า Résistance เป็นคำที่ถูกเรียกว่า กลุ่มติดอาวุธขนาดเล็กทั้งชายและหญิง (เรียกว่า มาร์กี ในพื้นที่ชนบท) ซึ่งนอกเหนือจากพวกเขาจะเคลื่อนไหวแบบการสงครามกองโจรแล้ว พวกเขายังเผยแพร่ของหนังสือพิมพ์ใต้ดิน การจัดหาข้อมูลข่าวกรองโดยตรง และคอยดูแลของเครือข่ายในการหลบหนีที่ได้ให้ความช่วยเหลือแก่ทหารและนักบินฝ่ายสัมพันธมิตรที่ติดอยู่ในแนวหลังของศัตรู ผู้ชายและหญิงของกลุ่มต่อต้านมาจากทั้งหมดของระดับเศรษฐกิจและความโน้มน้าวทางการเมืองของสังคมฝรั่งเศส รวมทั้งผู้อพยพ; นักวิชาการ, นักศึกษา, ชนชั้นสูง, นักจารีตนิยมในนิกายโรมันคาทอลิก (รวมทั้งพระนักบวช) และพลเรือนจากกลุ่มฝ่ายเสรีนิยม, อนาธิปไตย และคอมมิวนิสต์
ขบวนการต่อต้านฝรั่งเศสได้มีบทบาทสำคัญในการช่วยเหลือในการรุกโจมตีฝรั่งเศสของฝ่ายสัมพันธมิตรในภายหลังจากการบุกครองนอร์มังดี เมื่อวันที่ 6 มิถุนายน ค.ศ. 1944 และเป็นที่รู้จักที่น้อยที่สุดคือการบุกครองโพรวองซ์ เมื่อวันที่ 15 สิงหาคม ได้ให้ข่าวกรองทางทหารในการป้องกันเยอรมันที่ได้ที่รู้จักกันคือ กำแพงแห่งแอตแลนติก และการแปรขบวนทัพของกองทัพเวร์มัคท์และคำสั่งในการรบ ขบวนการต่อต้านฝรั่งเศสได้วางแผนในการประสานงานและปฏิบัติการในการก่อวินาศกรรมในกริดไฟฟ้า การอำนวยในการขนส่ง และเครือข่ายของโทรคมนาคม นอกจากนี้ยังได้มีความสำคัญทางการเมืองและทางศีลธรรมต่อฝรั่งเศส ทั้งในช่วงการยึดครองของเยอรมันและจากสิบปีหลังจากนั้น เพราะมันได้ทำให้ประเทศนี้ด้วยตัวอย่างที่น่าประทับใจในการบรรลุในความรักชาติเพื่อความจำเป็นของชาติ เพื่อต่อต้านจากภัยคุกคามต่อชาติฝรั่งเศส การปฏิบัติการของกลุ่มต่อต้านนั้นได้อยู่ตรงข้ามกับการให้ความร่วมมือของรัฐบาลฝรั่งเศสที่ตั้งอยู่ที่วิชี ชาวฝรั่งเศสที่ได้เข้าร่วมกับหน่วยมีลิสฟร็องแซซ กองกำลังกึ่งทหารที่ได้รับการสนับสนุนจากนาซีและชาวฝรั่งเศสที่ได้ไปเข้าร่วมกับหน่วยวัฟเฟิน-เอ็สเอ็ส
ภายหลังจากการยกพลขึ้นบกที่นอร์มังดีและโพรวองซ์ ส่วนประกอบของกองกำลังกึ่งทหารของขบวนการต่อต้านฝรั่งเศสได้ถูกจัดตั้งอย่างเป็นทางการ เป็นลำดับชั้นของหน่วยงานปฏิบัติการที่รู้จักกันดี โดยได้เรียกร่วมกันว่า กองกำลังฝรั่งเศสแห่งกิจการภายใน หรือ เอฟเอฟไอ (French Forces of the Interior-FFI) ได้มีการคาดว่า จะมีกองกำลังจำนวน 100,000 คน ในเดือนมิถุนายน ค.ศ. 1944 เอฟเอฟไอได้เติบโตอย่างรวดเร็วและได้บรรลุถึงประมาณ 400,000 คนในเดือนตุลาคมของปีนั้น ถึงแม้ว่าการร่วมมือกันของหน่วยเอฟเอฟไอ ในบางกรณีก็ต้องประสบกับปัญหาทางการเมือง จนในที่สุดก็ได้ประสบความสำเร็จและได้รับอนุญาตให้ฝรั่งเศสเพื่อสร้างกองทัพใหม่ให้มีขนาดใหญ่เป็นอันดับ 4 ในทวีปยุโรป (1.2 ล้านคน) โดยวันแห่งชัยชนะในยุโรป ในปี ค.ศ. 1945
เครื่องอิสริยาภรณ์ดาวแดง

เครื่องอิสริยาภรณ์ดาวแดง  เป็นเครื่องอิสริยาภรณ์ทางทหารของ สหภาพโซเวียต เครื่องอิสริยาภรณ์ได้รับการสถาปนาตามประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 6 เมษายน 1930
ลักษณะของเครื่องอิสริยาภรณ์ดาวแดงเป็นดาวห้าแฉกเงินเคลือบสีแดงขนาด 47 มิลลิเมตร ถึง 50 มิลลิเมตร (ขึ้นอยู่กับรูปแบบ) ตรงกลางของเหรียญมีโล่สีเงินออกซิไดซ์มีภาพของทหารสวมเสื้อคลุมและถือปืนไรเฟิลอยู่ ตรงขอบโล่สีเงินออกซิไดซ์มีคำขวัญคอมมิวนิสต์เขียนว่า "กรรมกรทั่วโลกจงสามัคคีกัน !"  ด้านล่างของขอบขอบโล่สีเงินออกซิไดซ์มีข้อความเขียนอักษรย่อของสหภาพโซเวียตในภาษารัสเซียว่า "แอสแอสแอสเอร์"  ด้านล่างสุดของขอบขอบโล่สีเงินออกซิไดซ์มีรูป ค้อนเคียว ด้านหลังของดาวมีอักษรระบุถึงโรงงานที่ผลิดและเลขที่ของเครื่องอิสริยากรณ์
รังเกียจกันไหม

"รังเกียจกันไหม (Do You Mind?)" เป็นซิงเกิลที่ 12 ในปี พ.ศ. 2560 ของนักร้องจิรายุทธ ผโลประการ หรือที่รู้จักกันดีในนามของ UrboyTJ ประพันธ์เนื้อร้องโดย UrboyTJ ,แต่งทำนองโดย Amp และเรียบเรียงโดย UrboyTJ ออกจำหน่ายในวันที่ 19 สิงหาคม พ.ศ. 2560
เป็นเรื่องของความรักที่เกิดขึ้นครับ พอเรารักใครสักคน เราจะกลับมามองตัวเองว่าเราเหมาะสมกับเค้าไหม เค้าจะรังเกียจเราไหม เค้าจะสนใจเราไหม ถ้าเราถามเค้าไปคำตอบจะเป็นยังไง
ในส่วนของดนตรี TJ (ทีเจ) เป็นแนวดนตรี POP (ป๊อบ) จะมีเสียงกีต้าร์ที่ผสมความเป็น Country (คันทรี่) บวกกับ ท่อนแรปที่ยังคงมีให้ได้ยินอยู่และได้รุ่นพี่อย่าง โฟร์ วง 25hours และ ชล วง Owlet Lounge มาร่วมงานเบื้องหลังช่วยบันทึกเสียงกีต้าร์ให้ด้วย ส่วน Music Video ยังคงเน้นความเศร้าของเพลง ด้วยภาพโทนสีขาว-ดำ ทำให้รู้สึกหม่นไปกับความรู้สึกของคำว่า “รังเกียจกันไหม” อีกด้วย
การตอบรับ.
เพลง "รังเกียจกันไหม (Do You Mind?)" ติดอันดับสูงสุดที่ 1 จากการจัดอันดับของ Joox ในชาร์ต Joox Top 100 Chart ประจำวันที่ 18 กันยายน พ.ศ. 2560
มาร์โก แวร์รัตตี

มาร์โก แวร์รัตตี (เกิดวันที่ 5 พฤศจิกายน ค.ศ. 1992) เป็นนักฟุตบอลชาวอิตาลี ปัจจุบันเล่นในตำแหน่งกองกลางให้กับอัลอะเราะบีในกาตาร์สตาส์ลีกของประเทศกาตาร์ และทีมชาติอิตาลี
แวร์รัตตีเป็นเพลย์เมกเกอร์ที่มีพรสวรรค์และทำงานหนัก เขาเริ่มต้นอาชีพกับเปสการาในอิตาลีเมื่อ ค.ศ. 2008 ซึ่งเขาถูกมองว่าเป็นหนึ่งในกองกลางดาวรุ่งที่ดีที่สุดในยุโรป เขามีส่วนช่วยให้สโมสรชนะเลิศเซเรียบีในฤดูกาล 2011–12 และตัวเขาเองได้รับรางวัลบราโวใน ค.ศ. 2012 รูปแบบการเล่นของเขามักถูกเปรียบเทียบกับอันเดรอา ปีร์โลในด้านการผ่านบอล การมองเห็น และการควบคุม เช่นเดียวกันกับการเปลี่ยนแปลงบทบาทจาก "trequartista" (กองกลางตัวรุก) ไปเป็น "regista" (เพลย์เมกเกอร์ตัวลึก) เดือนกรกฎาคม ค.ศ. 2012 เขาย้ายไปปารีแซ็ง-แฌร์แม็งในลีกเอิง โดยเขามีส่วนช่วยให้สโมสรชนะเลิศลีกเอิง 7 สมัยตั้งแต่ ค.ศ. 2013 ถึง 2020 รวมถึงรางวัลในประเทศและรางวัลส่วนตัวอื่น ๆ เขาได้รับการยกย่องให้เป็นหนึ่งในกองกลางที่ดีที่สุดในโลก
ในระดับทีมชาติ เขาเป็นตัวแทนของทีมชาติอิตาลีรุ่นอายุไม่เกิน 21 ปีในการแข่งขันฟุตบอลชิงแชมป์แห่งชาติยุโรป 2013 โดยเขาได้รับเหรียญรางวัลรองชนะเลิศและติดทีมรวมดาราในรายการแข่งขันนั้น เขาลงเล่นให้กับทีมชาติชุดใหญ่ครั้งแรกใน ค.ศ. 2012 และเป็นตัวแทนของประเทศในการแข่งขันฟุตบอลโลก 2014
เกียรติประวัติ.
ปารีแซ็ง-แฌร์แม็ง
ทีมชาติอิตาลี
โรมัน คาร์เมน

โรมัน ลาซาเรวิช คาร์เมน (29 พฤศจิกายน [ตามปฎิทินเก่า: 16 พฤศจิกายน] 1906, โอเดสซา – 28 เมษายน 1978, มอสโก) เป็นตากล้องและผู้กำกับภาพยนตร์สงครามชาวโซเวียต และเป็นหนึ่งในผู้มีอิทธิพลมากที่สุดในการทำภาพยนตร์สารคดี
ปฏิบัติการอะนูบิส

ปฏิบัติการอะนูบิส  เป็นปฏิบัติการของทหารและตำรวจเพื่อต่อต้านการลงประชามติเอกราชกาตาลุญญาซึ่งมีความพยายามจัดขึ้นในวันอาทิตย์ที่ 1 ตุลาคม พ.ศ. 2560 ผลที่ตามมาของปฏิบัติการและสถานการณ์ทางการเมืองที่เกี่ยวข้องในกาตาลุญญาได้ถูกระบุว่าเป็น วิกฤตการณ์กาตาลุญญา ภายในสถานการณ์ที่ใหญ่กว่าซึ่งเรียกกันว่า วิกฤตการณ์รัฐธรรมนูญสเปน พ.ศ. 2560
หน่วยพิทักษ์พลเรือน  ซึ่งเป็นกำลังสารวัตรทหาร (gendarmerie) ของสเปนเริ่มปฏิบัติการเมื่อวันพุธที่ 20 กันยายน พ.ศ. 2560 ตามคำสั่งของศาลชั้นต้นหมายเลข 13 แห่งบาร์เซโลนา ที่ทำการส่วนราชการต่าง ๆ ของทบวงการปกครองกาตาลุญญาถูกตรวจค้น มีผู้ถูกจับกุม 14 คนซึ่งรวมถึงตำแหน่งเจ้าหน้าที่ระดับสูง เจ้าหน้าที่ปกครอง และประธานบริหารบริษัทซึ่งมีส่วนเกี่ยวข้องในการเตรียมจัดการลงประชามติ ในเวลาเดียวกัน โรงพิมพ์หลายแห่งก็ถูกตรวจค้นเพื่อหาบัตรออกเสียงและหีบบัตรออกเสียง
หลังจากการจู่โจมดังกล่าว ผู้คนออกมารวมตัวกันทันทีในบริเวณที่ทำการส่วนราชการต่าง ๆ ของแคว้นเพื่อสนับสนุนเจ้าหน้าที่ที่ถูกจับกุมและประท้วงการบุกค้น ในเช้าวันเดียวกัน ฌอร์ดี ซันเช็ซ อี ปิกัญญ็อล ประธานสมัชชาแห่งชาติกาตาลุญญาซึ่งเป็นองค์การที่สนับสนุนเอกราช เรียกร้องให้มี "การต่อต้านอย่างสันติ" ต่อการปฏิบัติงานของเจ้าหน้าที่ตำรวจ และเมื่อถึงวันศุกร์ที่ 22 กันยายน ผู้คนเริ่มรวมกลุ่มกันและปักหลักชุมนุมนอกอาคารต่าง ๆ ของสเปน
การ์ลัส ปุดจ์ดาโมน ประธานทบวงการปกครองกาตาลุญญา กล่าวหาสเปนว่าละเมิดสิทธิมนุษยชนขั้นพื้นฐานและระบุว่าการลงประชามติจะเกิดขึ้นไม่ว่าอย่างไรก็ตาม ในขณะที่มาเรียโน ราฆอย นายกรัฐมนตรีสเปน ระบุว่าการลงประชามติถูกประกาศว่าไม่ชอบด้วยกฎหมายและสั่งเคลื่อนย้ายกำลังพลเพิ่มเติมเข้าไปในกาตาลุญญา คาดกันว่ามีเจ้าหน้าที่ตำรวจและทหารถึง 16,000 นาย กระจายอยู่ตามเมืองต่าง ๆ ของกาตาลุญญาในวันที่ 1 ตุลาคม
โทบอต

โทบอต  เป็นการ์ตูนอนิเมชั่นจากเกาหลีใต้ มีเนื้อเรื่องเกี่ยวกับรถที่แปลงเป็นหุ่นยนต์เพื่อต่อสู้กับเหล่าอาชญากรรมและความไม่สงบของบ้านเมือง
เริ่มออกอากาศทางสถานีโทรทัศน์เจเอสแชนเนลของเกาหลีใต้ เมื่อปลายปี พ.ศ. 2553
และออกอากาศในไทยทางสถานีโทรทัศน์โมเดิร์นไนท์ ในต้นเดือนกุมภาพันธ์ พ.ศ. 2560 รวมถึงได้ออกอากาศอีกครั้งทุกวันอาทิตย์ เวลา 7.30 - 8.00 น เริ่มวันอาทิตย์ที่ 1 มิถุนายน พ.ศ. 2568
เนื้อเรื่องย่อ.
เป็นเรื่องราวของดร.ชาร์ ผู้ซึ่งคิดค้นโทบอต คือ สามารถเปลี่ยนแปลงจากรถให้เป็นหุ่นยนต์ได้เพื่อต่อสู้และปกป้องคนในเมืองให้พ้นจากความไม่สงบ
ตัวละคร.
มนุษย์.
หมายเหตุ: † หมายถึง ตัวละครที่เสียชีวิตแล้ว
หมายเหตุ:‡ หมายถึง ผู้อุทิศตนให้ศาสนาตลอดชีวิต
รวม:20 คน
ยังมีชีวิตอยู่:15 คน "(ไม่นับผู้อุทิศตนให้ศาสนาตลอดชีวิต)"
ผู้อุทิศตนให้ศาสนาตลอดชีวิต:3 คน
เสียชีวิตแล้ว:2 คน
เหล่าโทบอต.
โทบอต เป็น หุ่นยนต์แปลงเข้าไปในรถเหรอก พวกการเปลี่ยนแปลงคือเปิดใช้งานการใช้ปุ่มพิเศษเรียกว่า "โทคีย์"
คีริลล์ เมเรตสคอฟ

คีริลล์ อะฟานาเลวิช เมเรตสคอฟ  เป็นผู้บัญชาการกองทัพโซเวียตในช่วงสงครามโลกครั้งที่สอง เมเรตสคอฟเข้าร่วม พรรคคอมมิวนิสต์ ในปี 1917 เข้าเข้าร่วมกองทัพแดง ในปี 1920 ในช่วงสงครามฤดูหนาว เขาได้รับผิดชอบการแทรกซึมแนวมันเนอร์เฮม ในฐานะผู้บัญชาการกองทัพที่ 7 เมเรตสคอฟได้รับเหรียญดาวทองของวีรชนแห่งสหภาพโซเวียต ในช่วงหลัง
ระหว่างสงครามโลกครั้งที่สอง เมเรตสคอฟ กลับไปบัญชาการกองทัพที่ 7 และแนวรบวอลฮอฟ ในช่วง การล้อมเลนินกราด เมเรตสคอฟบัญชาการแนวรบคาเรเลีย ในเดือนกุมภาพันธ์ 1944 เมเรตสคอฟสร้างผลงานอย่างโดดเด่นในช่วงการรุกเพ็ตซาโม–คิร์เคเนส และในเดือน เมษายน 1945 เมเรตสคอฟยังไปประจำการที่ตะวันออกไกล โดยบัญชาการแนวรบในช่วงระหว่างที่ สหภาพโซเวียตบุกครองแมนจูเรีย ระหว่างสงครามเมเรตสคอฟได้รับการเลื่อนยศเป็นจอมพลแห่งสหภาพโซเวียต
มหาวิทยาลัยลัฟบะระ

มหาวิทยาลัยลัฟบะระ (เป็นมหาวิทยาลัยขนาดเล็กตั้งที่ตำบลลัฟบะระ แคว้นเลสเตอร์เชอร์ และมีวิทยาเขตย่อยในกรุงลอนดอน ตั้งเมื่อ พ.ศ. 2509 โดยยกฐานะจากวิทยาลัยเทคโนโลยีชั้นสูงที่ตั้งมาแต่ พ.ศ. 2452 (เช่นเดียวกับมหาวิทยาลัยบรูเนลลอนดอน) ต่อมาในแปี พ.ศ. 2539 ได้ตัดคำ เทคโนโลยี ออกจากชื่อมหาวิทยาลัยเพื่อแสดงถึงจำนวนสาขาวิชาที่มากขึ้น มหาวิทยาลัยฯ มีชื่อเสียงทางด้านวิทยาศาสตร์การกีฬา ปัจจุบันมีวิทยาเขตเพิ่มที่เมืองหลวง ลอนดอน ใช้ชื่อว่า มหาวิทยาลัยลัฟบะระ ลอนดอน (Loughborough University London)
ส่วนงาน.
มหาวิทยาลัยลัฟบะระไม่มีการจัดโครงสร้างแบบเป็นระเบียบภายในคณะหรือภาควิชาเช่นมหาวิทยาลัยอื่น บางส่วนงานมีสถานะเป็นสาขาวิชา บ้างก็เป็นภาควิชา
สโมสรฟุตบอลโตเกียวรุ่นอายุไม่เกิน 23 ปี

สโมสรฟุตบอลโตเกียวรุ่นอายุไม่เกิน 23 ปี  เป็นทีมฟุตบอลญี่ปุ่นที่ประจำอยู่ในกรุงโตเกียว ซึ่งเป็นทีมสำรองของสโมสรฟุตบอลโตเกียว และเล่นในเจ3 ลีก ที่พวกเขาได้ทำหน้าที่มาตั้งแต่เข้าสู่ลีกในตอนต้นของฤดูกาล 2016 สโมสรนี้มีสนามเหย้าคือ อายิโนะโมะโต๊ะฟิลด์นิชิงะโอะกะ กับอีกสนามที่เล็กกว่าคือ ยุเมะโนะชิมะสเตเดียม
ในอดีตเคยมีนักฟุตบอลชาวไทยร่วมทำหน้าที่กับสโมสรแห่งนี้ด้วย 3 คน คือ จักรกฤษณ์ เวชภิรมย์, ณัฐวุฒิ สุขสุ่ม และ ชยธร เทพสุวรรณวร
ประวัติ.
สโมสรฟุตบอลโตเกียวรุ่นอายุไม่เกิน 23 ปี เข้าร่วมการแข่งเจ3 ลีก ในปี ค.ศ. 2016 พร้อมกับกัมบะโอซะกะรุ่นอายุไม่เกิน 23 ปี และเซเรซโซโอซะกะรุ่นอายุไม่เกิน 23 ปี ซึ่งเป็นทีมสำรองของเพื่อนบ้าน สโมสรเหล่านี้ไม่ได้รับสิทธิในการเลื่อนชั้นสู่เจ3 ลีก นอกจากนี้ พวกเขาสามารถให้ผู้เล่นที่มีอายุเกิน 23 ปี เข้าร่วมทีมได้เพียง 3 คนเท่านั้น
ทีมปัจจุบัน.
<templatestyles src="Template:Football squad player/styles.css" />
เอนโซ ซีดาน

เอนโซ แอลัน ซีดาน เฟร์นันเดซ (เกิดวันที่ 24 มีนาคม ค.ศ. 1995) หรือรู้จักในชื่อ เอนโซ เป็นนักฟุตบอลชาวฝรั่งเศส ปัจจุบันเล่นให้กับอาลาเบส สโมสรฟุตบอลในสเปน โดยเล่นในตำแหน่งกองกลาง
เอนโซเกิดที่เมืองบอร์โด, ฝรั่งเศส เป็นบุตรชายคนโตของซีเนดีน ซีดาน อดีตนักฟุตบอลชาวฝรั่งเศส และเวโรนิเก เฟร์นันเดซ เขาได้รับสิทธิเป็นพลเมืองสเปนในปี ค.ศ. 2006
ชีวิตส่วนตัว.
เอนโซเป็นบุตรคนโตของซีเนดีน ซีดานกับเบโรนิเก เฟร์นันเดซ (Véronique Fernández) และเดิมเคยรู้ัจักกันในชื่อ เอนโซ เฟร์นันเดซ เขาได้รับการตั้งชื่อจากเอนโซ ฟรันเซสโกลี อดีตดาราชาวอุรุกวัยที่เป็นไอดอลฟุตบอลของพ่อ
เอนโซมีน้องชายสามคน ได้แก่ ลูกาเล่นให้กับเอย์บาร์ ส่วนเตโอและเอลยัซเล่นให้กับเรอัลมาดริดกัสตียาและชุดเยาวชนของเรอัลมาดริดตามลำดับ เขาแต่งงานกับ Karen Gonçalves จากนั้นเธอจึงให้กำเนิดลูกสาวสามคน คือ: Sia (เกิด ค.ศ. 2022) และฝาแฝด Giulia กับ Kaia (เกิด ค.ศ. 2024)
โรงเรียนสตรีเลย

โรงเรียนสตรีเลย หรือ โรงเรียนสตรีเลย "วัฑฒนดรุณี" เป็นอดีตโรงเรียนสตรีประจำจังหวัดเลย ก่อตั้งในปี พ.ศ. 2482 ก่อนที่จะถูกยุบรวมกับโรงเรียนสโมสรวิทยาลัยจังหวัดเลย ในปี พ.ศ. 2515 เป็นโรงเรียนเลยพิทยาคม เนื่องจากเห็นว่าไม่สามารถรับนักเรียนได้ถึง 2,000 คน
ปัจจุบัน ที่ตั้งเดิมของโรงเรียนสตรีเลย คือที่ตั้งของโรงเรียนเลยพิทยาคม ซึ่งเป็นโรงเรียนมัธยมศึกษาขนาดใหญ่พิเศษประจำจังหวัดเลย เนื่องมาจากที่ตั้งของโรงเรียนสตรีเลยนั้นกว้างกว่าโรงเรียนสโมสรวิทยาลัย จึงได้ย้ายโรงเรียนมัธยมศึกษาประจำจังหวัดแห่งใหม่จาก โรงเรียนสโมสรวิทยาลัยจังหวัดเลย มาไว้ ณ ที่ตั้งเดิมของโรงเรียนสตรีเลย แล้วจึงเปลี่ยนชื่อใหม่เป็น โรงเรียนเลยพิทยาคม 
ชื่อของโรงเรียน.
โรงเรียนวัฑฒนดรุณีจังหวัดเลยมีชื่อโรงเรียนทั้งหมด 2 ชื่อคือ
แผ่นดินไหวในรัฐเชียปัส พ.ศ. 2560

แผ่นดินไหวในรัฐเชียปัส พ.ศ. 2560  หรือ แผ่นดินไหวในปิฆิเฆียปัน พ.ศ. 2560  เกิดขึ้นเมื่อวันที่ 7 กันยายน พ.ศ. 2560 เวลา 23:49 น. ตามเวลาออมแสงกลาง (11:49 น. ของวันที่ 8 กันยายน ตามเวลาในประเทศไทย) ในอ่าวเตอวนเตเปกนอกชายฝั่งทางใต้ของรัฐเชียปัส ประเทศเม็กซิโก ห่างจากเมืองปิฆิเฆียปันไปทางทิศใต้ประมาณ 87 กิโลเมตร (54 ไมล์) ระดับความรุนแรงที่รู้สึกได้คือระดับ IX ("ร้ายแรง") ขนาดความแรงประมาณ 8.1
แผ่นดินไหวทำให้อาคารบางแห่งในกรุงเม็กซิโกซิตีสั่นสะเทือน นอกจากนี้ยังก่อให้เกิดคลื่นสึนามิขนาด 1.75 เมตร (5 ฟุต 9 นิ้ว) เหนือระดับน้ำทะเล และมีการแจ้งเตือนคลื่นสึนามิในบริเวณโดยรอบ เอนริเก เปญญา นิเอโต ประธานาธิบดีเม็กซิโกเรียกมันว่าแผ่นดินไหวที่รุนแรงที่สุดในประเทศในรอบศตวรรษ รองจากแผ่นดินไหวขนาด 8.6 ในปี พ.ศ. 2330 นอกจากนี้ยังเป็นแผ่นดินไหวที่รุนแรงที่สุดในโลกในปี พ.ศ. 2560